
 砖诪讜讟转 讬讚 讘讘讛诪讛 讻砖专讛. 讜讛''讛 谞讞转讻讜 讚讚讜拽讗 谞讞转讻讜 专讙诇讬讛 讟专驻讛 讗讘诇 讬讚讬讛 讻砖专讛 讜诇拽诪谉 (讚祝 谞讞:) 谞诪讬 讗诪专讬谞谉 讘注诇转 讛' 专讙诇讬诐 讗讜 砖讗讬谉 诇讛 讗诇讗 砖诇砖讛 讛''讝 诪讜诐 讜讗诪专 专讘 讛讜谞讗 诇讗 砖谞讜 讗诇讗 砖讞讬住专 讘讬讚 讗讘诇 讘专讙诇 讟专驻讛 谞诪讬 讛讜讛: 砖诪讜讟转 讬专讱. 驻讬' 讘拽讜谞讟专住 讘讜拽讗 讚讗讟诪讗 讚砖祝 诪讚讜讻转讬讛 讜讗讬注讻讜诇 谞讬讘讬讛 讜讛讚讬谉 注诪讜 讚讻讜诇讛 砖诪讜讟讛 讚砖诪注转讬谉 讘讗讬注讻讜诇 谞讬讘讬讛 讗讬讬专讬 讘讘讛诪讛 讜讘注讜祝 讗讘诇 诇讗 讗讬注讻讜诇 讻砖专 讻讱 驻住讬拽 诇注讬诇 (讚祝 谞讚:) 讜讛诇讻转讗 讗驻讬诇讜 讗驻住讬拽 谞诪讬 讻砖专讛 注讚 讚讗讬注讻讜诇 讗讬注讻讜诇讬 讜讛砖转讗 谞讬讞讗 诪讛 讚谞拽讬讟 讘讻讜诇讬讛 砖诪注转讬谉 砖诪讜讟讛 讜诇讗 谞拽讟 讚砖祝 诪讚讜讻转讬讛 讻讚谞拽讟 专讘 诪转谞讗 诇注讬诇 (讚祝 谞讚:) 诪砖讜诐 讚专讘 诪转谞讗 讗住专 讘诇讗 讗讬注讻讜诇 谞讬讘讬讛 讗讘诇 讛讻讗 讚讗讬讬专讬 讘讗讬注讻讜诇 谞讬讘讬讛 砖讬讬讱 诇砖讜谉 砖诪讜讟讛 讜诇讛讻讬 诪讬讬转讬 诇注讬诇 讚专讘 诪转谞讗 讙讘讬 讗诇讜 讻砖专讜转 讚讜拽讗 讜诇讗 诪讬讬转讬 讚专讘 讬讛讜讚讛 讚讛讻讗 讜注讜讚 讚专讘讬 讬讜讞谞谉 拽讗诪专 诇注讬诇 讗诇讜 讟专驻讜转 讚讜拽讗 诇诪注讜讟讬 讛讗 讚专讘 诪转谞讗 讜专讘讬 讬讜讞谞谉 拽讗诪专 诇拽诪谉 砖诪讜讟转 讬专讱 讘注讜祝 讟专驻讛 讜讛''讛 讘讘讛诪讛 谞诪讬 讟专驻讛 诪讚转谞讬 诇讜讬 讜诇讗 讞砖讬讘 诇讬讛 讙讘讬 讬转专 注诇讬讛谉 注讜祝 讜诇讗 诪砖诪注 讚驻诇讬讙 注诇讬讛 诪讚诪拽砖讬谞谉 诇注讬诇 诪讬谞讬讛 讗讚专讘 讜砖诪讜讗诇 讜注讜讚 讚诇拽诪谉 讘住讜祝 砖诪注转讗 讛诇讻讛 专讜讜讞转 讘讬砖专讗诇 砖诪讜讟转 讬专讱 讘注讜祝 讟专驻讛 讜讛''讛 讘讘讛诪讛 讻讚驻讬专砖讬' 讜诇注讬诇 (讚祝 谞讚:) 驻住拽讬' 讛诇讻讛 讚讗驻讬诇讜 讗驻住讬拽 讻砖专讛 注讚 讚讗讬注讻讜诇 讗讬注讻讜诇讬 讜诇讻讱 谞专讗讛 讚讻讜诇讛 砖诪注转讬谉 讗讬讬专讬 讚讗讬注讻讜诇 谞讬讘讬讛: 诇诪讛 诇讬讛 诇诪专 讻讜诇讬 讛讗讬 讜讛讗 讗诪专 专讘 讛讜谞讗 讗诪专 专讘 砖诪讜讟转 讬专讱 讘注讜祝 讻砖专讛. 讛砖转讗 住''讚 讚砖诪讜讟讛 讜讞转讜讻讛 讛讻诇 讗讞讚 讜讗注''讙 讚讘讛诪讛 讟专驻讛 讻讚诪讜讻讞 诪转谞讬转讬谉 (诇拽诪谉 讚祝 注讜.) 讚讘讛诪讛 砖谞讞转讻讜 专讙诇讬讛 诪谉 讛讗专讻讜讘讛 讜诇诪注诇讛 诪''诪 讘注讜祝 讻砖专讛 讜砖诪讗 诇讗 讬讚注 讛砖转讗 讘专讬讬转讗 讚诇讜讬 讚讻诇 讟专驻讜转 砖诪谞讜 讞讻诪讬诐 讘讘讛诪讛 讻谞讙讚谉 讘注讜祝 讜诇驻讬 讛诪住拽谞讗 讚诪讞诇拽 讘讬谉 砖诪讜讟讛 诇讞转讜讻讛 谞讬讞讗 讜诇专讘 讛讜谞讗 讗诪专 专讘 讚诪讻砖讬专 砖诪讜讟转 讬专讱 讘注讜祝 讻诪讜 讻谉 讘讘讛诪讛 诪讚转谞讬 诇讜讬 讜诪讻砖讬专 讗驻讬诇讜 讘讗讬注讻讜诇 谞讬讘讬讛 讻讚驻专讬砖谞讗 讚讻讜诇讛 砖诪注转讗 讘讗讬注讻讜诇 谞讬讘讬讛 讜讗注''讙 讚讗驻讬诇讜 诪讗谉 讚诪讬拽诇 诇注讬诇 讙讘讬 讜讗诇讜 讻砖专讜转 诪讜讚讛 讘讗讬注讻讜诇 谞讬讘讬讛 专讘 讛讜谞讗 讗诪专 专讘 诪讬拽诇 讘讻讜诇讛讜 讜诪讬讛讜 拽爪转 转讬诪讛 讚诇讗 诪讬砖转诪讬讟 讘讻讜诇讛 砖诪注转讬谉 诇诪讬谞拽讟 讘讞讚 讚讜讻转讗 砖诪讜讟转 讬专讱 讘讘讛诪讛 讻砖专讛 讜诇讗 诪住转讘专 诇诪讬诪专 讻诇诇 讚谞拽讟 注讜祝 诇专讘讜转讗 讜讙诐 专讘讬 讬专诪讬讛 砖讛讘讬讗 专讗讬讛 诇讚讘专讬讜 讜讗''诇 讗谞讗 诪转谞讬' 讬讚注谞讗 诇讗 讚拽讚拽 讗诇讗 诪讛讗 讚讗诪专 专讘 注诇讛 讜讻谉 讘注讜祝 讗讘诇 诪讛讗 讚讗住专讛 诪转谞讬转讬谉 讘讘讛诪讛 诇讗 专爪讛 诇讚拽讚拽 讜诇讜诪专 讻''砖 讘注讜祝 讚讝讜讟专 讞讬讜转讬讛 讜诇讻讱 谞专讗讛 讚讚讜拽讗 讘注讜祝 诪讻砖讬专 专讘 讛讜谞讗 讗诪专 专讘 讜诇讗 讘讘讛诪讛 讜诇讬转 诇讬讛 讘专讬讬转讗 讚诇讜讬 讜讗注''讙 讚诪拽砖讬谞谉 诪讬谞讬讛 诇专讘 诇注讬诇 讛讬讬谞讜 讗诇讬讘讗 讚专讘 讬讛讜讚讛 讜讚讜讞拽: 讚讬诇诪讗 砖谞讬 诇讬讛 讘讬谉 砖诪讜讟讛 诇讞转讜讻讛. 驻讬' 讘拽讜谞讟专住 讚砖诪讜讟讛 讻砖专讛 讜讗驻讬诇讜 谞讬讟诇讛 讻讜诇讛 讜讘讞转讜讻讛 讟专驻讛 讗驻讬诇讜 讘爪讜诪转 讛讙讬讚讬谉 诇讘讚谉 讜转讬诪讛 诪讛 专讜爪讛 诇讜诪专 砖诪驻专砖 砖讗诐 谞讬讟诇讛 讻讜诇讛 讻砖专讛 讗诐 专讜爪讛 诇讜诪专 砖讗诐 谞讬讟诇 讛讬专讱 诪诪拽讜诐 砖讛讬转讛 诪讞讜讘专转 讘讗诇讬讛 讻砖专讛 讜讞转讜讻讛 讚讟专驻讛 讻讙讜谉 讘讗讜转讜 注爪诐 讛讗诪爪注讬 砖讘讜 爪讜诪转 讛讙讬讚讬谉 讘转讞转讬转讜 住诪讜讱 诇驻专拽 讛讗专讻讜讘讛 讛谞诪讻专转 注诐 讛专讗砖 讜诇诪注诇讛 讛讜讗 转讞讜讘 讘注爪诐 讛拽讜诇讬转 砖讛讜讗 注爪诐 讛转讞讜讘 讘讗诇讬讛 讜讗注''讙 讚讘讗讜转讜 . 注爪诐 讛讗诪爪注讬 讟专驻讛 诪''诪 讘注诇讬讜谉 砖讛讜讗 注爪诐 讛拽讜诇讬转 讻砖专讛 讻讚诪驻专砖 砖讞讜转讻讛 诪讻讗谉 讜讞讬讛 诪讻讗谉 讜诪转讛 讜讝讛讜 转讬诪讛 讚讗驻讬诇讜 谞讘诇讛 谞诪讬 诪拽专讬讗 讗诐 谞讬讟诇讛 讬专讱 讜讞诇诇 砖诇讛 谞讬讻专 讻讚讗诪专 专讘讬 讗诇注讝专 驻''拽 (诇注讬诇 讻讗.) 讜诇讬讻讗 诪讗谉 讚驻诇讬讙 讜诪讛 砖讬讬讱 诇拽专讜转 讝讛 砖诪讜讟讛 讜讝讛 讞转讜讻讛 砖转讬讛谉 讞转讜讻讜转 谞讬谞讛讜 讻讬讜谉 讚讗讬讬专讬 讗驻讬诇讜 谞讬讟诇讛 讻讜诇讛 讜讛讬讛 诇讜 诇驻专砖 讻讗谉 讘驻砖讬讟讜转 讚砖诪讜讟讛 讻砖专讛 讻讙讜谉 讚诇讗 谞讞转讻讜 专讙诇讬讛 讗诇讗 讚砖祝 诪讚讜讻转讬讛 注爪诐 讛讬专讱 砖拽驻抓 诪诪拽讜诪讜 诪讞讜专 砖讘注爪诐 讛讗诇讬讛 砖讛讜讗 转讞讜讘 讘讜 讗讘诇 谞讞转讻讜 讟专驻讛 讗驻讬诇讜 讘爪讜诪转 讛讙讬讚讬谉: 

专讘讬谞讜 讙专砖讜诐

讛讛讜讗 爪谞讗 讚讗讬谞拽讜专讬. 讻诇讜诪专 住诇 诪诇讗 注讜驻讜转 砖谞讞转讻讜 专讙诇讬讛诐:



诇讗 诇讬讞诪专 讜诇讗 诇讬谞驻诇. 讻诇讜诪专 砖讗诐 谞驻诇讛 诇讗讜专 诇讗 谞讬诪讗 诪讞诪专讗 讛专讬讗讛 讜讗诐 谞驻诇讛 诇讗 谞讬诪讗 谞讬拽讘讛 讛专讬讗讛:



诪讚讘专讬讜 砖诇 讘"专 谞讬讻专 讝讛讜 讞讝拽讬讛. 砖诪讜讟转 讬专讱 专讜诪驻讚专讗 讘诇注"讝:



讗讬 讛讻讬 拽砖讬讗 讚专讘 讗讚专讘. 讻诇讜诪专 讛讻讗 讗诪专 砖诪讜讟转 讬专讱 讘注讜祝 讻砖专讛 讜讛讻讗 讗诪专 讜讻谉 讘注讜祝:





专诪讘"谉

砖诪讜讟转 讬专讱 讘讘讛诪讛 讜讘注讜祝. 驻讬专砖"讬 讝"诇 讘讜拽讗 讚讗讟诪讗 讚砖祝 诪讚讜讻转讬讛. 讜讗讬讻讗 诇诪讬讚拽 讚讛讗 讗"专 讬讜讞谞谉 讙讜驻讬讛 讚讗诇讜 讟专驻讜转 讚讜拽讗 诪讻诇诇 讚专讘 诪转谞讛 讻砖专讛.
讜讬砖 诪转专爪讬诐 讻讬 讗"专 讬讜讞谞谉 讟专驻讛 讘讚讗讬注讻讜诇 谞讬讘讬讛 讜讚专讘 诪转谞讛 讘讚诇讗 讗讬注讻讜诇 讜讻"讻 专砖"讬 讝"诇 注爪诪讜 砖诪讜讟转 讬专讱 讝讜 讘讚讗讬注讻讜诇 谞讬讘讬讛 讜转诪讜讛 讛讜讗 砖诇讗 讛讜讝讻专' 讻讗谉 讗讜转讛 砖诪讜注讛 讚专讘 诪转谞讛 讜诇讗 驻讬' 讘讚讗讬注讻讜诇 谞讬讘讬讛 讚讜讚讗讬 讘讚诇讗 讗讬注讻讜诇 谞诪讬 砖诪讜讟讛 讛讜讬讗 讜讗驻讬诇讜 诇讗 讗讬驻住讜拽 讜讻"砖 讘讚讗讬驻住讜拽.
讜讬"讗 讻讬 讗"专 讬讜讞谞谉 讟专驻讛 讘注讜祝 讘讬谉 讚讗讬注讻讜诇 讜讘讬谉 讚诇讗 讗讬注讻讜诇 讗讘诇 讘讘讛诪讛 讘注讬谞谉 讗讬注讻讜诇 谞讬讘讬' 讜诇讗讜 诪诇转讗 讛讬讗 讚讛讗 专讘 讬讛讜讚讛 讗诪专 讘讘讛诪讛 讜讘注讜祝 讜诇讗 讞诇拽讜 注诇讬讜 讘讻诇 讛砖诪讜注' 讗诇讗 讘注讜祝 讜诪注讜讘讚' 讚专' 讗讘讗 讚讗砖讻讞讬讛 诇专' 讬专诪讬讛 讘专 讗讘讗 讚讘讚拽 讘爪讜诪转 讛讙讬讚讬诐 讜讗拽砖讬' 注诇讬讛 砖诪讜讟转 讬专讱 讜讻讜' 诪砖诪注 讚讘讘讛诪讛 驻砖讬讟讗 诇讛讜 讚讟专驻讛.
讜讬"讗 砖讘' 诪拽讜诪讜转 讛谉, 诇驻讬 砖砖诇砖 注爪诪讜转 讬砖 讘注讜祝 讛注爪诐 讛转讞转讜谉 讛谞拽' 专讙诇 讜讛讘' 砖诇诪注诇' 诪诪谞讜 讛讜讗 讛砖讜拽 讜讛讙' 诇诪注诇讛 诪讝讛, 讜讘讜拽讗 讚讗讟诪讗 讛讜讗 专讗砖 讝讛 讛注爪诐 讛讙' 讜转讞讜讘 讘砖讚专讛 讜讻谉 讗诪专讜 讘讜 讚讗讬注讻讜诇 谞讬讘讬讛 讗讘诇 谞砖诪讟 专讗砖 讚讛注爪诐 讛讙' 砖讛讜讗 住讜驻讜 讘诪拽讜诐 砖讛讜讗 诪讞讜讘专 诇注爪诐 讛讘' 砖讛讜讗 讛砖讜拽 讗注驻"讬 砖诇讗 谞转注讻诇讜 谞讬讘讬谉 讜讟专驻讛 讜讝讛讜 砖诪讜讟转 讬专讱 砖谞驻住拽讛 讛诇讻讛 砖讛讬讗 讟专驻讛 讘讘讛诪讛 讜讘注讜祝 讜讘讚讬谉 讛讜讗 讚诇讬诪专讜 砖诪讜讟转 砖讜拽 讚讛讗 讬专讱 讘诪拽讜诪讛 注诐 讛讙讜祝 注讜诪讚转 讜讛砖讜拽 讛讜讗 砖谞砖诪讟 诪诪谞讜 讜诪谉 讛讙讜祝 讗诇讗 诇讛驻专讬砖 讘讬谉 讘讝讜 诇谞砖诪讟 住讜祝 讛砖讜拽 诪谉 讛专讙诇 砖诇讗 讬讗诪专 砖诪讜讟转 砖讜拽 讛讬讬谞讜 住讜祝 讛砖讜拽 诪驻谞讬 砖爪讜诪转 讛讙讬讚讬诐 砖诐 讜讛讗 讟专驻讜转讬讛. 
讜讝讛讜 砖专诪讝 讘讙诪专讗 砖诪讜讟转 讬专讱 诇谞讬讟诇讜 爪讜诪转 讛讙讬讚讬诐 诇驻讬 砖讛讙讬讚讬诐 讘讜 讘注爪诐 讛谉 讜讛讬讜 住讘讜专讬谉 讚砖诪讜讟讛 讘专讗砖 讛注爪诐 (讻讘讚 讜砖讜诪谞讜 讜讙讬讚讬讜) [砖讘讜 爪讜诪转 讛讙讬讚讬诐] 讗讘诇 讘讜拽讗 讚讗讟诪讗 讚砖祝 诪讚讜讻转讬讛 诪讛 注谞讬谉 诇爪讜诪转 讛讙讬讚讬诐 讻诇诇 讗注驻"讬 砖讛谉 诇诪讟' 诪讝讛 讗讬谞谉 讘讗讜转讜 驻专拽 讜讝讛 讛驻讬' 讬讜转专 诪讞讜讜专 诇驻专砖 讘讜 讛诇讻讜转 讛诇诇讜. 
讜讛讗 讚转谞谉 (谞讜,讘) 谞砖转讘专讜 讙驻讬讛 讗驻讬诇讜 讘驻专拽 讛讙' 讛住诪讜讱 诇讙讜祝 讻砖专讛 砖讛专讬 砖诪讜讟讛 讘驻' 讛讙' 讻诪讜 砖驻讬专砖"讬 讝"诇 讜讻讬讜爪讗 讘砖诪讬讟讛 讛讻砖讬专讜 砖讘讜专讛 讜注讜讚 谞砖转讘专讜 讙驻讬讛 住转诐 砖谞讬谞讜 讜讗讬谉 诇讞讜砖 诇讚讘专讬 讛讗讜住专 讻诇诇.





专砖讘"讗

讗诪专 专讘 讬讛讜讚讛 讗诪专 专讘 砖诪讜讟转 讬专讱 讘讘讛诪讛 讟专讬驻讛 砖诪讜讟转 讬讚   讘讘讛诪讛 讻砖讬专讛 砖诪讜讟转 讬专讱 讘注讜祝 讟专讬驻讛 砖诪讜讟转 讙祝 讘注讜祝 讟专讬驻讛. 讻讘专 讻转讘转讬   诇诪注诇讛 (谞讜, 讗) 讚砖诪讜讟转 讬专讱 讚讗诪专 专讘 讬讛讜讚讛 讛讬讬谞讜 讘讜拽讗 讚讗讟诪讗 讜讘讚讗讬注讻讜诇   谞讬讘讬讛 拽讗诪专, 讻讚讗驻住讬拽讗 讛讬诇讻转讗 讘讙诪专讗 讘讛讚讬讗 诇注讬诇 (讞讜诇讬谉 谞讚, 讘), 讜讛讗 讚诪讬讬转讬谞谉   注诇讛 诇拽诪谉 (讞讜诇讬谉 谞讝 注"讘) 诪转谞讬转讬谉 讚讜讻谉 砖谞讟诇 爪讜诪转 讛讙讬讚讬谉 讗讜转讜 注爪诐, 诪讻"砖 拽讗 诪讬讬转讬   专讗讬讛 讚讬砖 讘讻诇诇 诪讗转讬诐 诪谞讛. 讜讗讬讻讗 诪专讘讜讜转讗 讚驻讬专砖讜 讚砖诪讜讟转 讬专讱 讚讗诪专 专' 讬讛讜讚讛   诇讗 讛讬讬谞讜 讘讜拽讗 讚讗讟诪讗, 讗诇讗 专讗砖 讛注爪诐 讛讗诪爪注讬 讛诪讞讜讘专 讘讬谉 注爪诐 讛讬专讱 讜注爪诐   讛专讙诇, 讜专讗砖 讛注爪诐 (讛砖诇讬砖讬) 讛讛讜讗 讘讜 谞爪诪转讬诐 讛讙讬讚讬诐 讜讛专讗砖 讛砖谞讬 讛诪讞讜讘专 注诐   注爪诐 讛讬专讱 讘讜 谞讗诪专讜 讚讘专讬 专讘 讬讛讜讚讛, 讜拽专讗讜 讬专讱 诇诇诪讚 注诇 讛专讗砖 讛诪讞讜讘专 诇注爪诐   讛讬专讱, 讜讝讛 砖讛讘讬讗 注诇讬讜 讛讗 讚转谞谉 讜讻谉 砖谞讟诇 爪讜诪转 讛讙讬讚讬谉 讜讚专讘 讬讛讜讚讛 诇讞讜讚   讜讘讜拽讗 讚讗讟诪讗 诇讞讜讚. 讜讛讗 专讘 讬讛讜讚讛 讗驻讬诇讜 讘讚诇讗 讗讬注讻讜诇 谞讬讘讬讛 讛讬讗 讗诪讜专讛.   讜讗讬谞讜 诪讬讞讜讜专 诪砖讜诐 讚专' 讬讛讜讚讛 诪讛 砖讗住专 讘讬专讱 讻谞讙讚讜 讛转讬专 讘讬讚, 讜讬讚 讜讚讗讬   讛讬讬谞讜 讛注爪诐 讛诪讞讜讘专 注诐 (讛注爪诐) 讛讙讜祝 砖谞砖诪讟 诪谉 讛砖讚专讛, 讜讛专讗讬讛 砖讛专讬 讗住专 讘讬专讱   砖讘注讜祝 诪讛 砖讗住专 讻谞讙讚讜 讘讘讛诪讛, 讜讗住专 讙诐 讻谉 讙祝 讘注讜祝 讗祝 注诇 驻讬 砖讻谞讙讚讜 讛转讬专 讬讚   讘讘讛诪讛, 讜讙祝 [讛]谞讗住专 讘注讜祝 讛讬讬谞讜 讜讚讗讬 专讗砖 讛注爪诐 讛诪讞讜讘专 注诐 讛讙讜祝, 砖讛专讬 诇讗   诪讞诪转 注爪诪讜 讗住专讜 讗诇讗 诪讞诪转 讞砖砖 谞拽讬讘转 讛专讬讗讛 讛诪讞讜讘专转 诇讜, 讗诐 讻谉 诪讛 砖讗住专 讘讙祝   讛转讬专 讻谞讙讚讜 讘讬讚 砖讘讘讛诪讛, 讜诪讛 砖讛转讬专 讘讬讚 讻谞讙讚讜 讗住专 讘讬专讱, 讗诐 讻谉 讗讬谉 诇讜诪专   讻诇砖讜谉 讛讗讞专讜谉 讗诇讗 讻专讗砖讜谉 讜讻讘专 讛讗专讻谞讜 讘讘讬专讜专 讛注谞讬谞讬诐 诇诪注诇讛 (谞讚, 讗) 讻谉   谞"诇.



 讛讻讬 讙专住讬谞谉: 讜砖诪讜讗诇 讗诪专 转讘讚拽 讜讻谉 讗诪专 专' 讬讜讞谞谉 转讘讚拽. 讜诇驻讬 讙讬专住讗   讝讜 拽讬讬诪讗 诇谉 讻砖诪讜讗诇 讜专' 讬讜讞谞谉 讚讗诪专 转讘讚拽, 讜讻谉 驻住拽 专讘讬谞讜 讗诇驻住讬 讝"诇   讘讛诇讻讜转讬讜, 讜讻谉 驻住拽 专讘讬谞讜 讛讗讬 讙讗讜谉 讝"诇 讘转砖讜讘讛, 讜诪拽爪转 谞讜住讞讗讜转 讬砖 讚诇讗 讙专住讬   讻诇诇 讜讻谉 讗诪专 专' 讬讜讞谞谉, 讜讛讜讛 诇讬讛 专讘 讜砖诪讜讗诇 讜讻诇 专讘 讜砖诪讜讗诇 讘讗讬住讜专讬 拽讬讬诪讗   诇谉 讻专讘 讘讗讬住讜专讬, 讜讛讬诇讻讱 诇讬转 诇讛 讘讚讬拽讛 讻诇诇. 讜讻谉 讻转讘 讛专讘 讘注诇 讛注讬讟讜专 讝"诇.   讜讚讜拽讗 砖诪讜讟转 讙祝, 讗讘诇 砖讘讜专转 讙祝 讻砖专讛 讻讚转谞谉 谞砖转讘专讜 讙驻讬讛 讻砖专讛, 讜住转诪讗 拽转谞讬   讘讻诇 诪拽讜诐 砖谞砖转讘专讜 讘讬谉 讘注爪诐 讛专讗砖讜谉 讗讜 讘讗诪爪注讬 讜讗驻讬诇讜 讘砖诇讬砖讬 讛住诪讜讱 诇讙讜祝,   讜讘诇讘讚 砖诇讗 讬砖讘专 住诪讜讱 诪诪砖 诇讙讜祝 讚讗(讬)[讝] 讗驻砖专 讚讞讬讬砖讬谞谉 诇谞拽讬讘转 讛专讬讗讛   讛住诪讜讻讛 诇讜 砖诪讗 讘讛砖讘专 拽讜专讟讗 诪讬谞' 谞讬拽讘 诇驻谞讬诐, 讜讚讘专 讝讛 砖诪注转讬 诪专讘讜转讬谞讜 讝"诇   砖讛讞诪讬专讜 讘讚讘专 讗祝 注诇 驻讬 砖讗讬谞讜 谞专讗讛 讻谉 诪注讬拽专 讛讙诪专讗, 讜讘讛诇讻讜转 讚专讘讬 讗诇讚讚   讛讚谞讬 砖讛讞诪讬专 讘砖讘讬专转 讛注爪诐 讛砖诇讬砖讬 诇讗 谞转讞讜讜专讜 讚讘专讬讜, 讜诪讬讛讜 讗诐 谞砖转讘专讜 讗讙驻讬讛   讜讗讬谉 注讜专 讜讘砖专 讞讜驻讬谉 讗讜转讜 讗讘专 注爪诪讜 讗住讜专. 讻讚讗诪专讬谞谉 诇拽诪谉 (讞讜诇讬谉 注讜, 讘) 讘驻专拽   讛诪拽砖讛 讘谞砖讘专 讛注爪诐 诇诪讟讛 诪谉 讛讗专讻讜讘讛 讜讗讘专 注爪诪讜 讗住讜专, 讜诪拽讜诐 讞讬转讜讱 谞诪讬 讗住讜专,   讚讘讻诇 诪拽讜诐 [诪拽讜诐] 讞转讱 讗住讜专 讞讜抓 诪谉 讛讝专讜注 讘砖诇讛 讘砖诇 讗讬诇 谞讝讬专, 讜讻讚讗讬转讗 诇拽诪谉   讘驻专拽 讙讬讚 讛谞砖讛 (讞讜诇讬谉 爪讟, 讗) 专讘讬谞讗 讗诪专 诇讗 谞爪专讻讛 讗诇讗 诇诪拽讜诐 讞转讱 讚讘注诇诪讗 讗住讜专   讜讛讻讗 砖专讬, 讜驻讬专砖 专砖"讬 砖诐 讘讻诇 讛讬转专 讜讗住讜专 讛诪讞讜讘专讬谉 讻讙讜谉 讛讜爪讬讗 讛注讜讘专 讬讚讜   讜讻讙讜谉 讛讗讘专 讛诪讚讜诇讚诇 讘讛 讻讜诇谉 诪砖讜诐 讞转讜讱 讗住讜专讬谉 讻讚讗诪专讬谞谉 讘讘讛诪讛 讛诪拽砖讛,   讜讚讜拽讗 诇讬砖专讗诇 讗讘诇 诇讘谉 谞讞 讗驻讬诇讜 讛讗讘专 注爪诪讜 诪讜转专 讜讗讬谉 讘讜 诪砖讜诐 诇驻谞讬 注讜专 诇讗   转转谉 诪讻砖讜诇, 讚讗驻讬诇讜 诇讬砖专讗诇 讗讬谉 讘讜 讗诇讗 诪爪讜转 驻专讜砖 讻讚讗讬转讗 诇拽诪谉 (讞讜诇讬谉 注讚, 讗)   讜讛讬诇讻讱 诇谞讻专讬 砖专讬 讜讗驻讬诇讜 诇讻转讞讬诇讛.





讛诪讗讬专讬

爪专讬讱 讗转讛 诇讬讚注 砖砖诇砖 注爪诪讜转 讬砖 讘专讙诇 讛讘讛诪讛 讛专讗砖讜谉 谞拽专讗 讬专讱 讜专讗砖讜 讛注诇讬讜谉 诪讞讜讘专 注诐 讛讙讜祝 讻讘讜讻谞讗 讘讗住讬转讗 讜专讗砖 讝讛 谞拽专讗 讘诇砖讜谉 转诇诪讜讚 讘讜拽讗 讚讗讟诪讗 讜讻诇 讛注爪诐 注诇 驻谞讬 讗专讻讜 谞拽专讗 拽讜诇讬转 讜专讗砖讜 讛转讞转讜谉 诪讞讜讘专 注诐 讛注爪诐 讛砖谞讬 砖谞讝讻讬专 注讻砖讬讜 讛注爪诐 讛砖谞讬 讛讜讗 讛谞拽专讗 砖讜拽 讜专讗砖讜 讛注诇讬讜谉 诪讞讜讘专 注诐 专讗砖讜 讛转讞转讜谉 砖诇 讬专讱 讜专讗砖讜 讛转讞转讜谉 注诐 专讗砖 讛注爪诐 讛砖诇讬砖讬 砖谞讝讻讬专 注讻砖讬讜 讛注爪诐 讛砖诇讬砖讬 讛讜讗 讛谞拽专讗 专讙诇 讜讛讜讗 谞诪讻专 注诐 讛专讗砖 专讗砖讜 讛注诇讬讜谉 诪讞讜讘专 注诐 专讗砖 转讞转讜谉 砖诇 砖讜拽 讜专讗砖讜 讛转讞转讜谉 诪讞讜讘专 注诐 驻专住讜转 讛专讙诇 讜讻谞讙讚谉 讘注讜祝 讜诪讛 砖讬爪讟专讱 诇讘讗专 诪讗诇讜 诪注谞讬谉 爪讜诪转 讛讙讬讚讬谉 讜注拽专 诪拽讜诪谉 讜爪讜专讱 讘讚讬拽转谉 讬转讘讗专 讘驻专拽 专讘讬注讬 讜诪讛 砖谞转讙诇讙诇 讻讗谉 注诇 讬讚讬 讙诇讙讜诇:



谞砖转讘专讜 讙驻讬讛 讘爪谞讗 讚谞拽讜专讬 专"诇 住诇 砖诇 注讜驻讜转 砖谞砖转讘专讜 讗专讻讜讘讜转讬讛诐 讜讛讜讻砖专讜 讘讘讚讬拽转 爪讜诪转 讛讙讬讚讬谉 砖诐 讬转讘讗专 讘讗讬讝讛 诪拽讜诐 讚讬讜 讘讘讚讬拽讛 讗讜 爪专讬讱 讘讚讬拽讛 讜讘讗讬讝讛 讗讬谉 爪专讬讱 讜讘讗讬讝讛 讗祝 讘讚讬拽讛 讗讬谞讛 诪讻砖专转 讗讘诇 诪讛 砖讗谞讜 爪专讬讻讬诐 诇讘讗专 讘讗诇讜 注讻砖讬讜 讛讜讗 砖讗诐 谞砖诪讟 专讗砖 讛注爪诐 讛注诇讬讜谉 讜讛讜讗 讘讜拽讗 讚讗讟诪讗 讗诐 谞驻住拽讜 讛讙讬讚讬谉 讜谞专拽讘讜 讟专驻讛 讜讗诐 诇讗讜 讻砖专讛 讜讝讛讜 讛谞拽专讗 讘转诇诪讜讚 讘讜拽讗 讚讗讟诪讗 讚砖祝 诪讚讜讻转讬讛 讻诪讜 砖讘讬讗专谞讜 诇诪注诇讛 讘砖诪讜注转 讗诪专 专讘 诪转谞讗 讘讜拽讗 讚讗讟诪讗 讜讻讜' 讜讬砖 诪驻专砖讬诐 砖讝讜 讛讬讗 砖诪讜讟转 讬专讱 砖讛讜讝讻专讛 讻讗谉 讘砖诐 专讘 讜专' 讬讜讞谞谉 砖讗诪专 砖诪讜讟转 讬专讱 讟专驻讛 讗诇讗 砖专讘 诪转谞讗 讛讬讛 诪讘讘诇 讜讛讝讻讬专讛 讘诇砖讜谉 讗专诪讬转 讻诇砖讜谞讜 讜专讘 讜专' 讬讜讞谞谉 讛讬讜 诪讗专抓 讬砖专讗诇 讜讛讝讻讬专讜讛 讻诇砖讜谞诐 讘诇砖讜谉 注讘专讬 讜专讗讬讛 诇讛诐 注讜讚 诪讚讘专讬 专讘 讬讛讜讚讛 讗诪专 专讘 砖诪讜讟转 讬讚 讘讘讛诪讛 讻砖专讛 砖诪讜讟转 讬专讱 讟专驻讛 砖诪讜讟转 讬专讱 讘注讜祝 讟专驻讛 砖诪讜讟转 讙祝 讟专驻讛 砖诪讗 谞讬拽讘讛 讛专讬讗讛 讗诇诪讗 砖诪讜讟转 讙祝 讘注讜祝 讻谞讙讚 砖诪讜讟转 讬讚 讘讘讛诪讛 讜诪讛 砖诪讜讟转 讙祝 讘注讜祝 讗讬住讜专讗 讘专讗砖 讛转讞讜讘 讘讙讜祝 讻讱 讛讻砖专 砖诪讜讟转 讬讚 讘讘讛诪讛 讘专讗砖 讛转讞讜讘 诇讙讜祝 讜讻谞讙讚讜 讗住专 讘讬专讱 讗诇诪讗 砖诪讜讟转 讬专讱 讛讬讗 讛讬讗 讘讜拽讗 讚讗讟诪讗 讜讗诐 讻谉 诇讗 讗诪专讜 讟专驻讛 讗诇讗 讘谞驻住拽讜 讜谞转注讻诇讜 讛讙讬讚讬谉 讜讝讛讜 讙诐 讻谉 砖拽专讗讜讛 砖诪讜讟转 讬专讱 砖讛专讬 讻诇 讗讜转讜 注爪诐 谞拽专讗 讬专讱 讜讻砖谞砖诪讟 诪谉 讛讙讜祝 谞拽专讗 砖诪讬讟转 讝讜 讛讬讗 砖讬讟转 讙讚讜诇讬 讛专讘谞讬诐 讜转讜住驻讜转 讜讛讜讗 讛注谞讬谉 砖诇讗 讛讝讻讬专讜 砖诪讜讟转 讬专讱 讘砖讘 砖诪注转转讗 砖讛专讬 讛讜讝讻专讛 砖诐 讘讜拽讗 讚讗讟诪讗 讚砖祝 诪讚讜讻转讬讛 讜讛讬讗 讛讬讗 讗诇讗 砖诪讙讚讜诇讬 诇讜谞讬诇 诪讻专讬注讬诐 砖讘讘讛诪讛 讚讜拽讗 讘讚讗讬注讻讜诇 谞讬讘讬讛 讜讘注讜祝 讗祝 讘诇讗 讗讬注讻讜诇 谞讬讘讬讛 讜讝讛讜 砖专' 讬讜讞谞谉 讗诪专 砖诪讜讟转 讬专讱 讘注讜祝 讟专驻讛 讜讛讬讛 诪转讬专 讘讜拽讗 讚讗讟诪讗 讻讚讗讬转诪专 诇注讬诇 讘住讜讙讬讬转 讗诇讜 讟专驻讜转 讚讜拽讗 诪砖讜诐 讚专讘 诪转谞讗 讛讬讛 讗讜住专讛 讗祝 讘诇讗 讗讬注讻讜诇 谞讬讘讬讛 讻诪讜 砖讗诪专讜 讗讞专 讻谉 讜专讘讗 讗诪专 讻砖专讛 讜讗讬 讗讬注讻讜诇 谞讬讘讬讛 讟专驻讛 讜讗注"驻 砖讗诐 讻谉 讗讬谉 讛诇讻讛 讻专讘 诪转谞讗 讜讛讬讗讱 讛讘讬讗讜讛 讘砖讘 砖诪注转转讗 诪驻谞讬 砖讛讜讗 注讬拽专 讛砖诪讜注讛 讛讘讬讗讜讛 讘砖诪讜 讜诪"诪 讗诪住拽谞讗 讚讬讚讛 住诪讬讻讬 专"诇 讘讗讬驻住讬拽 讜讗讬注讻讜诇 谞讬讘讬讛 讜诇砖讟讛 讝讜 讗诐 谞砖诪讟 专讗砖讜 讛转讞转讜谉 讛讚讘讜拽 诇专讗砖 注诇讬讜谉 砖诇 砖讜拽 讻砖专讛 讜讗驻讬' 谞驻住拽讜 讛讙讬讚讬谉 讜谞专拽讘讜 讜讚讬谉 爪讜诪转 讛讙讬讚讬谉 讗讬谉 讻讗谉 讻诪讜 砖讬转讘讗专 讘驻专拽 专讘讬注讬 讜诪"诪 讙讚讜诇讬 讛诪驻专砖讬诐 讻转讘讜 砖讗讬谉 讘讜拽讗 讚讗讟诪讗 讜砖诪讜讟转 讬专讱 注谞讬谉 讗讞讚 讗诇讗 讘讜拽讗 讚讗讟诪讗 讛讜讗 诪讛 砖讘讬讗专谞讜 转讞诇讛 讜砖诪讜讟转 讬专讱 讛讜讗 专讗砖讜 讛砖谞讬 讛讚讘讜拽 诇专讗砖 注诇讬讜谉 砖诇 砖讜拽 讜讟专驻讛 讘讛砖诪讟转讜 讗注"驻 砖诇讗 谞驻住拽讜 讛讙讬讚讬谉 讜诇讗 谞转注讻诇讜 诪转讜讱 砖讛讜讗 讚讘拽 诇注爪诐 讗诪爪注讬 专"诇 讛砖讜拽 砖讘讜 爪讜诪转 讛讙讬讚讬谉 诪讞诪讬专讬谉 讘讜 讜讝讛 砖拽专讗讜讛 砖诪讜讟转 讬专讱 讜诇讗 砖诪讜讟转 砖讜拽 砖诇讗 谞讟注讛 诪诪谞讛 诇谞砖诪讟 专讗砖讛 讛转讞转讜谉 讛诪讞讜讘专 诇专讙诇 讜诪讛 砖诇讗 谞诪谞讬转 讘砖讘 砖诪注转转讗 讛讜讗讬诇 讜讛讜讝讻专讛 讘讜拽讗 讚讗讟诪讗 砖讛讜讗 注爪诐 讗讞讚 注诪讛 谞讻诇诇 讛讜讗 注诪讜 讚讜诪讬讗 讚讛诪住住 讜讘讬转 讛讻讜住讜转 讜讗祝 讛诐 诪讘讬讗讬诐 专讗讬讛 诇讚讘专讬讛诐 诪诪讛 砖讗诪专讜 讘住讜讙讬讗 讝讜 专' 讗讘讗 讗砖讻讞讬讛 诇专' 讬专诪讬讛 讚讛讜讛 讘讚讬拽 讘爪讜诪转 讛讙讬讚讬谉 专"诇 砖诪讜讟转 讬专讱 砖讘讗讛 诇讬讚讜 讜讗诪专 诇讬讛 诇讗 住讘专 诇讛 诪专 诇讛讗 讚讗诪专 专讘 砖诪讜讟转 讬专讱 讻砖专讛 讻诇讜诪专 讜诪讛 讗转讛 爪专讬讱 诇讘讚讬拽讛 讗诪专 诇讬讛 诪转谞讬转讗 讬讚注谞讗 谞讞转讻讜 专讙诇讬讛 诪谉 讛讗专讻讜讘讛 讜诇诪注诇讛 讟专驻讛 讜讻谉 砖谞讬讟诇 爪讜诪转 讛讙讬讚讬谉 讗注"驻 砖讗专讻讜讘讛 拽讬讬诪转 讜讛讬讛 住讘讜专 砖讞转讜讻讛 讜砖诪讜讟讛 讘谞驻住拽讜 讛讙讬讚讬谉 讛讻诇 讗讞讚 讜讗诐 讻谉 讛讜讗讬诇 讜谞砖诪讟讛 讛专讬 讛讬讗 讻谞讞转讻转 讜讻诇 砖谞讬讟诇 爪讜诪转 讛讙讬讚讬谉 讟专驻讛 注讚 砖讘讬专专讜 砖讗讬谉 砖诪讜讟讛 讻讞转讜讻讛 砖讛讞转讜讻讛 讟专驻讛 讗祝 诇诪讟讛 诪谉 讛驻专拽 讜讛砖诪讜讟讛 讻砖专讛 讗注"驻 砖讗诐 谞讞转讻讜 诇诪讟讛 诪诪谞讛 讟专驻讛 讜拽住"讚 讗驻讬' 谞讬讟诇讜 讛讙讬讚讬诐 讜诪"诪 讗讬谉 讗谞讜 诪讘专专讬诐 注讻砖讬讜 讛讚讬谉 讛专讗讜讬 讻讗谉 诪爪讚 爪讜诪转 讛讙讬讚讬谉 讜砖诪讜讟讛 讜讞转讜讻讛 讜诪讛 讘讬谞讬讛诐 注讚 砖谞讙讬注 诇驻专拽 专讘讬注讬 讗诇讗 砖讙讚讜诇讬 讛诪驻专砖讬诐 诪讘讬讗讬诐 专讗讬讛 讛讜讗讬诇 讜讛拽砖讛 诪讚专讘 讗讚专讘 诪注谞讬谉 爪讜诪转 讛讙讬讚讬谉 谞专讗讛 砖谞砖诪讟讛 诪专讗砖 注爪诐 讛砖谞讬 砖讘讜 爪讜诪转 讛讙讬讚讬谉 讜讻砖谞砖诪讟 讛专讬 讛讜讗 讻谞讬讟诇 讜讛专讬 讛诇讱 讻诇 爪讜诪转 讛讙讬讚讬谉 讜讝讜 讗讬谞讛 专讗讬讛 砖讗祝 讘讘讜拽讗 讻诇 砖谞驻住拽讜 讛讙讬讚讬谉 拽专讜讬 谞讬讟诇 爪讜诪转 讛讙讬讚讬谉 讜拽诇 讜讞讜诪专 讜专讗讜讬 诇讜 诇讛拽砖讜转 诪讛 注谞讬谉 砖转讘讚讜拽 讘讙讬讚讬谉 讜讛专讬 讛讜讗讬诇 讜谞砖诪讟 讻谞讞转讱 诇住讘专转讱 讛专讬 讛诇讱 爪讜诪转 讛讙讬讚讬谉 讜讗注"驻 讻谉 讗诪专讜 砖诪讜讟转 讬专讱 讻砖专讛 讘注讜祝 讜诪转讜讱 讻讱 谞专讗讬谉 讛讚讘专讬诐 讻讚注转 专讗砖讜谉:



讘诪拽讜诐 讗讞专 诪爪讗转讬 诇讙讚讜诇讬 讛诪驻专砖讬诐 砖驻讬专砖讜 讘砖诪讜讟转 讬专讱 讛讻祝 讛转讞讜讘 讘砖讚专讛 砖谞砖诪讟 诪谉 讛砖讚专讛 讜专讗砖讜 讛转讞转讜谉 讛讜讗 讘讗住讬转讗 砖专讗砖 注爪诐 讛拽讜诇讬转 谞讻谞住 诇转讜讻讜 讻讘讜讻谞讗 讘讗住讬转讗 讜讻砖谞砖诪讟 讛讘讜讻谞讗 诪谉 讛讗住讬转讗 讛讜讗 注谞讬谉 讘讜拽讗 讚讗讟诪讗 讚砖祝 诪讚讜讻转讬讛 讜谞驻住拽 讘讗讬驻住讜拽 讜讗讬注讻讜诇 谞讬讘讬讛 讗讘诇 专讗砖讜 讛注诇讬讜谉 讛转讞讜讘 讘砖讚专讛 谞驻住诇 讗祝 讘诇讗 讗讬驻住讜拽 讜讗讬注讻讜诇 讜讗注"驻 砖讛讚讬谉 讘讜讚讗讬 讻讱 讛讜讗 讝讜 讜讚讗讬 诇讗 讛讜爪专讻讛:



砖诪讜讟转 讬讚 讜讛讜讗 砖谞砖诪讟 专讗砖 讛注爪诐 砖讘专讙诇 砖诇驻谞讬讛 讛转讞讜讘 讘讙讜祝 讛砖讚专讛 讻砖专讛 讗驻讬' 谞驻住拽讜 (讘讬讚讬讜) [讙讬讚讬讜] 讜谞转注讻诇讜 (讗祝) [讗讬谉] 讘专讙诇讬诐 讛专讗砖讜谞讬诐 砖讜诐 讟专驻讜转 讘砖讜诐 诪拽讜诐 砖讘讛:



砖诪讜讟转 讙祝 讘注讜祝 讛专讬 讛讬讗 讻砖诪讜讟转 讬讚 砖讘讘讛诪讛 讜讻砖专讛 讘讻诇 诪拽讜诐 讗诇讗 砖讗诐 谞砖诪讟讛 讘专讗砖讛 讛转讞讜讘 讘讙讜祝 讟专驻讛 诇讗 诪爪讚 注爪诪讛 讗诇讗 诪爪讚 砖讗谞讜 讞讜砖砖讬谉 诇谞拽讬讘转 讛专讬讗讛 讜讗诐 讘讚拽 讗转 讛专讬讗讛 讜注诇转讛 讘谞驻讬讞讛 讻砖专讛:



砖诪讜讟转 讬专讱 讘注讜祝 讛专讬 讛讬讗 讻砖诪讜讟转 讬专讱 砖讘讘讛诪讛 讜讻诇 讛讗诪讜专 讘讝讛 讗诪讜专 讘讝讛 讻诇 讗讞讚 诇驻讬 砖讟转讜:



注讜祝 砖谞讞讘讟 讗讬谉 爪专讬讱 讘讚讬拽讛 诪砖讜诐 专讬住讜拽 讘专讬讗讛 砖诇讜 讜讻谉 讗诐 谞驻诇 诇讗讜专 讗讬谉 爪专讬讱 讘讚讬拽讛 讘专讬讗讛 砖诇讜 讗诐 谞讞诪专讛 讜讛讜讗 砖讗诪专讜 注诇讬讛 讘讙诪专讗 砖讗讬谉 诇讜 专讬讗讛 诇讗 诇讬谞驻诇 讜诇讗 诇讬讞诪专 讛讗 讗诐 谞转讙诇讛 诇谞讜 讘讛 专住讜拽 讗讜 砖谞讞诪专讛 诪爪讚 讛讗讜专 讟专驻讛 诇讚注转 拽爪转 诪驻专砖讬诐 讻诪讜 砖讛转讘讗专:



讘讛诪讛 砖谞讞转讻讜 专讙诇讬讛 诪谉 讛讗专讻讜讘讛 讜诇诪讟讛 讻砖专讛 诪谉 讛讗专讻讜讘讛 讜诇诪注诇讛 讟专驻讛 讜讻谉 砖谞讬讟诇 爪讜诪转 讛讙讬讚讬谉 讜讻谉 讘注讜祝 讜讚讘专 讝讛 诪住转注祝 诇讻诪讛 住注讬驻讬诐 讜讘驻专拽 专讘讬注讬 讬转讘讗专 讻讻诇 讛爪讜专讱:



诇注讜诇诐 讗讬谉 诪讜住讬驻讬谉 讘讟专驻讜转 注诇 诪讛 砖砖谞讜 讞讻诪讬诐 讜讗讬谉 讙讜专注讬谉 诪讛诐 讗驻讬' 谞讜讚注 诇谞讜 诪讚专讱 讛专驻讜讗讛 讛驻讱 讛讚讘专讬诐 讜专讗讬谞讜 讛注谞讬谞讬诐 谞诪砖讻讬诐 讘讛讬驻讱 诪讛 砖讻转讘讜 讞讻诪讬诐 讗讬谉 诪砖讙讬讞讬谉 讘讻讱 诇讗 诇讛讬转专 讜诇讗 诇讗住讜专 讜讻讘专 讻转讘谞讜 讚讘专 讝讛 诇诪注诇讛:





诪讛专砖"讗 - 讞讬讚讜砖讬 讛诇讻讜转

转讚"讛 诇诪讛 诇讬讛 诇诪专 讻讜' 讜讙诐 专' 讬专诪讬讛 砖讛讘讬讗 专讗讬讛 讻讜' 讗讘诇 诪讛讛讬讗 讚讗住专讛 诪转谞讬' 讘讘讛诪讛 诇讗 专爪讛 诇讚拽讚拽 讜诇讜诪专 讻"砖 讘注讜祝 讻讜' 注讻"诇 讬砖 诇讚拽讚拽 讜诪讗讬 拽讜砖讬讗 讚讛讗 诇诪讗讬 讚住"讚 讛砖转讗 砖诪讜讟讛 讜讞转讜讻讛 讗' 讛讜讗 注"讻 诇讬转 诇讬讛 讛讱 住讘专讛 诇讗讟专讬祝 讘注讜祝 讟驻讬 讗诇讗 讗讚专讘讛 讚讛讗 讘注讜祝 砖诪讜讟讛 讻砖专讛 讜讘讘讛诪讛 拽转谞讬 讘诪转谞讬' 讚讞转讜讻讛 讟专驻讛 讻诪"砖 讛转讜住' 诇专' 讗讘讗 讜讬"诇 讚专' 讬专诪讬讛 讻讬讜谉 讚讬讚注 讛讗诪转 讚讗讬讻讗 诇驻诇讜讙讬 讘讬谉 砖诪讜讟讛 诇讞转讜讻讛 讻讚诪住讬拽 讘驻讬专讜砖 讗诪专 专讘 讻讜' 讜讗"讻 诇讗 讗爪讟专讬讱 诇谉 诇驻诇讜讙讬 讘讬谉 注讜祝 诇讘讛诪讛 讜讗讬转 诇谉 诇诪讬诪专 讻住讘专讗 讛讗诪讬转讬转 讚讻"砖 讚注讜祝 讚讝讜讟专 讞讬讜转讬讛 讚讝讗转 讛住讘专讗 讛讬讗 住讘专讗 诪讘讞讜抓 讚诇讻讱 谞拽讟 诇诪住拽谞讗 砖诪讜讟讛 讻砖专讛 讘注讜祝 诇专讘讜转讗 讜讻"砖 讙讘讬 讘讛诪讛 讜讚讜"拽:


讘讗"讚 讚诪拽砖讬谞谉 诪讬谞讬讛 诇专讘 诇注讬诇 讛讬讬谞讜 讗诇讬讘讗 讚专讘 讬讛讜讚讛 讻讜' 注讻"诇 讜讚诪拽砖讬谞谉 讜讛讜谞讗 讞讘专讬谉 讗诪专 专讘 讘讚讬拽 讘讬讚讗 讜诪讻砖专 讜讛转谞讬讗 诇讜讬 讻讜' 讛讬讬谞讜 讚诪住转诪讗 诇讗 驻诇讬讙 专讘 讬讛讜讚讛 讗注讜讘讚讗 讚拽讗诪专 专讘 讛讜谞讗 讚讘讚讬拽 专讘 讘讬讚讗 讜诪讻砖专 讜讚讜"拽:





诪讛专"诐

转讚"讛 砖诪讜讟转 讬专讱 讜讻讜' 讜诇讗 诪砖诪注 讚驻诇讬讙 注诇讬讛 诪讚诪拽砖讬谞谉 诇注讬诇 诪讬谞讬讛 讜讻讜'. 讜讗注"讙 讚诇驻讬 诪讛 砖驻讬专砖转讬 诇注讬诇 讻讜讜谞转 讛转讜住驻讜转 讘讚"讛 讜讛讗 转谞讬 诇讜讬 讜讻讜' 诇讗 讛讬讛 讬讻讜诇 诇讛拽砖讜转 诪讬讚讬 诪讚转谞讬 诇讜讬 讗专讘 讜砖诪讜讗诇 讜讟驻讬 讛"诇 诇讛拽砖讜转 讗诇讜讬 讙讜驻讬讛 诪"诪 诪讚讞讝讬谞谉 讚驻专讬讱 诇讛 诪讬谞讬讛 讗专讘 讜砖诪讜讗诇 砖"诪 讚讛讻讬 拽讬诐 诇讬讛 诇讙诪专讗 讚诇讬转 诪讗谉 讚驻诇讬讙 讗讘专讬讬转讗 讝讜 讚转谞讬 诇讜讬 讜拽"诇:





讞讻诪转 砖诇诪讛

转讜住' 讘讚"讛 砖诪讜讟转 讬专讱 讻讜' 讙讘讬 讗诇讜 讻砖专讜转 讻讜' 讻爪"诇:





诪讛专"诐 砖讬祝

讙诪' 砖诪讜讟转 讙祝 讘注讜祝 讟专讬驻讛.   砖讘讜专转 讙祝 住诪讜讱 诇讙讜祝 诇讗 讛讜讝讻专 讘讙诪' 诇讛讟专讬祝 讜谞砖转讘专讛 讙驻讬讛 讻砖讬专讛 讘讻诇 讙讜讜谞讗 转谞谉 讜讞讬讚讜砖讜 讘诪专讚讻讬 诪砖讜诐 讞砖砖转 谞拽讜讘转 讛专讬讗讛 讜注讬讬谉 讘讘"讬. 讜讻谉 砖讘讜专讛 讜砖诪讜讟转 讬讚 讘讻诇 讙讜讜谞讗 讻砖讬专讛 讜讘砖"讚 注"砖 讘讗讜转谉 砖讛讜讚驻住讜 注诐 讛讙讛"讛 讛讜讝讻专 诇讟专讬驻讛 讙诐 讘诪讘讜讗 砖注专讬诐 讛讗专讬讱 讘讝讛: 


讙诪' 讗谞讗 诪转谞讬转讬谉 讬讚注谞讗 讘讜'.   专讘 讬讚注谞讗 讛讜诇"诇: 


讘转讜住' 讘讚"讛 砖诪讜讟转 讬讚 讻讜'   讜讗诪专 专"讛 讻讜' 讗讘诇 讘专讙诇 讻讜'.   注讬讬谉 讘专砖"讬 砖诐 [讚驻讬专砖 讚诪讟注诐 砖诪讜讟讛 讗转讬 注诇讛] 讜讘住诪讜讱 (讚"讛) [专"讛] 讚诪讻砖讬专 [砖诪讜讟讛 讛讬讬谞讜] 讘注讜祝 [讚讜拽讗 讜讻诪"砖 讛转讜住' 讘住诪讜讱 诇讞诇拽 讘讬谉 讘讛诪讛 诇注讜祝]: 


讘转讜住' 讘讚"讛 讚诇诪讗 砖讗谞讬 诇讬讛 讜转讬诪讛 讻讜'   讗诐 专讜爪讛 诇讜诪专 砖讗诐 谞讬讟诇 讻讜' 讜讞转讬讻讛 讚讟专讬驻讛 讻讜'.   讛讜诪"诇 诪讬讚 诪专"讗 讚驻"拽 专拽 专爪讜 诇讬讬砖讘 诪拽讜讚诐 讛讬讗讱 讗驻砖专 诇驻专砖 讻谉 讚讗"讻 讛讬讬谞讜 讞转讜讻讛 诇讝讛 讻转讘讜 讚讞转讜讻讛 讚讟专讬驻讛 讛讬讬谞讜 讘讗诪爪注讛 讜诇讗 诪住转讘专 诇讛讜 诇讞诇拽 讘讬谉 谞砖诪讟 讜谞讬讟诇 讻讜诇讜 讻砖讬专讛 讜谞讞转讱 讟专讬驻讛 讗驻讬诇讜 讘驻专拽 讛注诇讬讜谉 讻讘讟讞讜诇 讚谞讬讟诇 讻砖专 讜谞讞转讱 讟专讬驻讛 诇讝讛 讻转讘讜 讜讞转讜讻讛 讚讟专讬驻讛 讻讙讜谉 讘讗讜转讜 注爪诐 讛讗诪爪注讬 讻讜' 讜讗注"讙 讚讘讗讜转讜 讻讜' 讗注"讙 讚诪爪讬谞讜 住讘专讗 讝讜 [诇讞诇拽 讘讬谉 谞讬讟诇 诇谞讞转讱] 讘讟讞讜诇 讜拽爪转 讘讻讜诇讬讗 讜讗讬诇讜 住讘专讗 讝讜 讚谞讞转讱 诪拽爪转讜 诇讛讟专讬祝 讜谞讞转讱 讬讜转专 [讚讛讬讬谞讜 诇诪注诇讛] 诇讛讻砖讬专 讛讜讗 住讘专讗 专讞讜拽讛 注讬讬谉 讘讗砖专"讬 驻专拽 讘讛诪讛 讛诪拽砖讛 讘讗讜专讱 诪住转讘专 诇讛讜 诇讞诇拽 讬讜转专 讘讬谉 谞讞转讱 讘诪拽讜诐 爪讜诪转 讛讙讬讚讬谉 讗讜 讘注爪诐 砖讘讜 爪讜诪转 讛讙讬讚讬谉 诇谞讞转讱 讘注爪诐 讛注诇讬讜谉 讚砖诐 讻讬讜谉 讚谞讬讟诇 讻砖专 讻"砖 谞讞转讱 讚讟讞讜诇 讞讬讚讜砖 讛讜讗: 


讘讗"讚 讜讛讬讛 诇讜 诇驻专砖 讻讜'  .   讜诇驻讬"讝 诇讗 讗"砖 讻诇 讻讱 讜讗诇 转转诪讛 讻讜' 诪讛讬 转讬转讬 诇转诪讜讛 讜拽"诇:





专砖"砖

讙诪专讗 砖诪讜讟转 讬专讱 讘讘讛诪讛 讟专驻讛. 讘砖"住 讞讚砖讬诐 谞住讘讘 讻"讝 讘讘"讞 诇讘谞讛. 讜诇"讬 诪讗讬谉 讛讬讗 讛讛讙讛讛. 讜诪讛 爪讜专讱 诇诪讞讜拽. 讜讻谉 讘专讬"祝 讜讘专讗"砖 讗讬转谞讬讬讛讜 讘专讬砖 讛诪讗诪专. 讜注讬' 讘专"谉:



砖诐 讗"专 讞谞讛 讛讜讗讬诇 讻讜'. 诇注讬诇 讘转讚"讛 讘讗诇讜 讛注转讬拽讜 专讘 讞讙讗 讜讻"讛 讘讛专"谉:



砖诐 讗"诇 讜讗转 诪驻专砖转 砖诪注转转讬讛 讚专讘 讘驻讬专讜砖 讗"专 讻讜'. 讻讛讗讬 讙讜谞讗 讘谞讚讛 (讻讜 讘):



转讚"讛 砖诪讜讟转 讬专讱. 诪讚诪拽砖讬谞谉 诇注讬诇 诪讬谞讬讛 讗讚专讘 讜砖诪讜讗诇. 诇讗 讬讚注转讬 诪讚讜注 诇讗 讛讘讬讗讜 诪拽专讜讘 诪讛讗 讚驻专讬讱 讘住诪讜讱 诇拽诪谉 讗讞讝拽讬讛 诪讬谞讬讛:



转讚"讛 诇"诇. 讜讗祝 注诇 讙讘 讚讘讘讛诪讛 讟专驻讛 讻讜' 诪讻诇 诪拽讜诐 讘注讜祝 讻砖专讛 讜砖诪讗 诇"讬 讛砖转讗 讘专讬讬转讗 讚诇讜讬 讻讜'. 讜讻"讻 诇拽诪谉 讚专"讛 诪讻砖讬专 砖诪讜讟转 讬专讱 讘讘讛诪讛 讙"讻. 诪讛讜讻讞讛 讚转谞讬 诇讜讬. 讜诇注讚"谞 讚讛讗 诇讜讬 转谞讬 讟专驻讜转 砖诪谞讜 讞讻诪讬诐. 讜专"诇 讚讜拽讗 诪讛 砖诪谞讜 讗讞转 诇讗讞转 讘诪转谞讬转讬谉 讚讗诇讜 讟专驻讜转. 诇讗驻讜拽讬 讘讛诪讛 砖谞讞转讻讜 专讙诇讬讛 讚诪转谞讬讗 讘驻"注 讘驻' 讘讛诪讛 讛诪拽砖讛. 讜诪讻砖"讻 讟专驻转 讚砖诪讜讟转 讬专讱 砖讛讬讗 诪砖诪注转转讗 讚讗诪讜专讗讬. 讗讞"讝 诪爪讗转讬 讘讟"讝 讘住讜祝 住讬' 诪"讙 砖讛讘讬讗 讻讝讛 讘砖诐 讛讘"讞. 讜讛讜讗 讙诪讙诐 注诇讬讜:



专砖"讬 讚"讛 转讬讘讚拽. 诪讻谞讬住 拽谞讛 讚拽 讻讜'. 诇"讬 诇诪讗讬 谞爪专讱 拽谞讛 讛诇讗 讙诐 讘诇转讜 讗驻砖专 诇谞驻讜讞 讘讙专讙专转 注爪诪讛. 讗诐 诇讗 诪砖讜诐 谞拽讬讜转. 讜诇注讬诇 讘注谞讬谞讬 讘讚讬拽转 讛专讬讗讛 诇讗 讛讝讻讬专 拽谞讛. 讜注讬讬谉 讘讚"讞 诪讛 砖讛讘讬讗 讘砖诐 讛诪专讚讻讬 注诇 讛讘讚讬拽讛 讚讻讗谉 砖讛讬讗 讘注讜讚 砖讛专讬讗讛 讚讘讜拽讛 讘爪诇注讜转 讻转讜诇讚转讛. 讜讗"砖 诪讛 砖讛爪专讬讱 专砖"讬 诇拽谞讛 讗讘诇 讘专讬讗讛 讚讘讛诪讛 讚讗驻砖专 诇讛讜爪讬讗讛 诇讞讜抓 讜诇讘讚讜拽. 讗"爪 诇拽谞讛:





讛讙讛讜转 讬注讘"抓

转讜住壮 讚状讛 砖诪讜讟转 讬讻讜' 讗讘诇 诇讗 讗讬注讻讜诇 讻砖专 讻爪"诇:


讚"讛 诇诪讛 诇讬壮 讜讻讜壮 诪讬拽诇 诪讻讜诇讛讜 讻爪"诇:


讘讗"讚 讚谞拽讟 注讜祝 诇专讘讜转讗. 谞"讘 讗注"讙 讚讬转专 注诇讬讛诐 讘注讜祝 诪砖讜诐 讚讝讜讟专 讞讬讜转讬':





讞讬讚讜砖讬 讞转"住

砖诪讬讟转 讬讚 讘讘讛诪讛 讻砖专讛 讘诪转谞讬转讬谉 讚讘讻讜专讜转 诪' 注"讗 诪讜谞讛 谞砖诪讟讛 讬专讻讛 讘诪讜诪讬谉 诪砖诪注 讟专驻讛 诇讗 讛讜讛 讜讻' 转讜住' 讚谞砖诪讟讛 诪转讞诇转 讘专讬讬转讛 诇讗 讛讜讛 讟专驻讛 注"砖 讜讘讝讛 讬"诇 讙"讻 诪"砖 住诪"拽 讜诪讘讬讗讜 讘"讞 讜砖"讱 讚谞砖诪讟讛 讬讚 讘讘讛诪讛 讜讗讬注讻诇 谞讬讘讬' 讛讜讛 讟专驻讛 注"砖 讜诇讗 转讬拽砖讬 拽' 转讜住' 讚"讛 砖诪讬讟转 讬讚 讜讻讜' 讜爪"诇 讛转诐 讛讜讛 讬转专转 诪转讞诇转 讘专讬讬转讛 砖讗谞讬 讜讚讜讞拽 讗"讻 讘专讙诇 谞诪讬 诇讗 讜爪"注:


讜讛谞讛 讘讟注诪讜 砖诇 住诪"拽 讻' 讛讘"讞 讚住"诇 讻讛诪驻专砖讬诐 讚讻讜诇讬' 砖诪注转讬谉 讘砖诪讬讟转 砖讜拽 讘诪拽讜诐 讞讘讜专讜 诇讬专讱 讗讘诇 诪诪拽讜诐 讘讜拽讗 讚讗讟诪讗 诇讗 诪讬讬专讬 讜讛转诐 讬"诇 讗讬谉 讞讬诇讜拽 讘讬谉 讘讜拽讗 讚讗讟诪讗 诇讘讜拽讗 讚讬讚讗 讻诇 讚讗讬注讻诇 谞讬讘讬' 讟专驻讛. 讗诇讗 诇砖讬讟讛 讝讜 讚讞讗讛 讛专砖讘"讗 讜讛专"谉 讚讛讗 砖诪讬讟转 讬讚 讜讬专讱 讛讜讗 诇注讜诪转 砖诪讜讟转 讙祝 讘注讜祝 讜讛转诐 注"讻 讘注爪诐 讛住诪讜讱 诇讙讜祝 讜诪砖讜诐 专讬讗讛 讛讜讗 讜讗"讻 讛"谞 砖诪讬讟转 讬讚 讜专讙诇 讘住诪讜讱 诇讙讜祝 拽讗诪专:


讜诇驻注"讚 诇讬讬砖讘 注诇 谞讻讜谉 讘注讝讛"讬. 讛谞讛 讙' 驻专拽讬诐 讘专讙诇. 讗专讻讜讘讛 讛谞诪讻专转 讜砖讜拽 讜讬专讱 讗诪谞诐 讘讬转 讛驻专住讜转 诇讗 讞砖讘讬' 讜诇注讜诪转 讝讛 讞讜砖讘讬谉 讘讻谞祝 讛注讜祝 讛注爪诪讜转 讛拽讟谞讬诐 砖讘讻谞驻讬' 砖拽讜专讬谉 驻诇注讚专讜讜讬"砖 讘诪拽讜诐 讗专讻讜讘讛 讜讗讜转讜 砖谞讻驻诇 讜讬讜砖讘 谞讞砖讘 讘诪拽讜诐 砖讜拽 讜讛住诪讜讱 诇讙讜祝 讘诪拽讜诐 讬专讱. 讝讛讜 诇驻讬 讛驻砖讜讟 讛诪讜讘谉. 讗诪谞诐 讘讛讙"讛 讗砖专"讬 讘住讜讙讬' 讚讘讬谉 讛驻专砖讜转 诇注讬诇 诪"讜 注"讗 讻' 讘砖诐 诪讛专讬"讞 讚讘讬谉 讛驻专砖讜转 注讚 讘讬谉 讛讗讙驻讬讬诐 讛讬讬谞讜 注爪诪讜转 砖砖讜讻讘讬诐 讜讟诪讜谞讬诐 讘讙讜祝 讻注讬谉 住讻讬谞讬诐 讜讙诐 讛诐 谞拽专讗讜 讗讙驻讬讬诐 讜砖诪讬讟转 讙祝 讘注讜祝 讛讜讗 讗讜转谉 讛注爪诪讜转 砖诪讜谞讞讬诐 诪诪砖 注诇 讛专讬讗讛 讜诪讘讬讗讜 砖"讱 讘住住"讬 诇"讘 注"砖 讜讛讜讗 讛讗诪转 讜讻讜讜谞转讜 讚讗讜转谉 住讻讬谞讬诐 砖讟诪讜谞讬诐 讘讙讜祝. 住讜驻诐 讛讜讗 注讚 讘讬谉 讗讙驻讬讬诐 讚讙讘讬 讞讜讟 讛砖讚专讛 讻谞讙讚讜 讜专讗砖 讗讜转谉 讛住讻讬谞讬诐 诪讞讜讘专 讘讛诐 讛讻谞祝 砖讞讜抓 诇讙讜祝 讜砖诐 讛讜讗 诪拽讜诐 讛专讬讗讛 讜讛讬讬谞讜 砖诪讬讟转 讙祝 注"砖 谞诪爪讗 诇驻"讝 讬砖 讙' 讗讬讘专讬诐 诪诇讘讚 讗讜转谉 注爪诪讜转 拽讟谞讜转 砖讘驻诇注讚专讜讜讬砖 讜讗讜转谉 讛注爪诪讜转 讛诐 谞讙讚 讘讬转 讛驻专住讜转 讘讘讛诪讛 砖诇讗 讘讗讜 诇讞砖讘讜谉 讻诇诇 讜注爪诐 讛谞讻驻诇 讜讬讜砖讘 讛讜讗 讘诪拽讜诐 讗专讻讜讘讛 讛谞诪讻专转. 讜讛住诪讜讱 诇讙讜祝 讛讜讗 讘诪拽讜诐 讛砖讜拽 讜讛住讻讬谞讬诐 讛讟诪讜谞讬诐 讛诐 讘诪拽讜诐 讛讬专讱 讜诪拽讜诐 讞讘讜专 注爪诐 讛砖谞讬 注诐 讛砖诇讬砖讬 讛讬讬谞讜 讛住讻讬谞讬诐 砖诐 诪讟专讬驻讬诐 诪砖讜诐 住驻拽 谞讬拽讘讛 讛专讬讗讛 谞诪爪讗 诪讬讬专讬 讘注讜祝 诪拽讜诐 讞讘讜专 注爪诐 砖谞讬 讜砖诇讬砖讬 讛"讛 讬专讱 讘讛诪讛 谞诪讬 诪拽讜诐 讞讘讜专 讛砖讜拽 讜讛讬专讱 讟专驻讛 讜砖诪讬讟转 讬专讱 讘讗讜转讜 诪拽讜诐 讻砖专讛. 讗讘诇 砖诪讜讟 讻转祝 讘讬讚 砖讛讜讗 讘诪拽讜诐 讘讜拽讗 讚讗讟诪讗 诪讝讛 诇讗 诪讬讬专讬 讜讗驻砖专 砖讛讜讗 讟专驻讛 讻住诪"拽 讜讗"砖:


讗讬谉 专讬讗讛 诇注讜祝 谞专讗讛 讚专"诇 讗讜转讜 注诇讛 砖诇 讜专讚 讘讬谉 讗讙驻讬讬诐 讛讜讗讬诇 讜诇讬转 诇讬' 讞讬转讜讻讗 讚讗讜谞讬 讬讚讜注讬诐 讻诪"砖 专诪讘"诐 住"诇 诇讞讝拽讬' 砖讗讬谉 讝讛 专讬讗讛 讗诇讗 讗讘专 讗讞专 讛诪砖诪砖 讘注讜祝 讻诪讜 专讬讗讛 讘讘讛诪讛 讗讘诇 讗讬谉 诇讜 讟讘注 专讬讗讛 讜诇讗 讚讬谞讬 讟专驻讜转 专讬讗讛 讻诪讜 讟讞讜诇 讘注讜祝 讛讜讗讬诇 讜讗讬谉 诇讜 住讜诪讻讬' 讜拽讜诇砖讬' 讛专讬 讛讜讗 诪讜爪讗转 诪讻诇诇 讟讞讜诇 讻诇诇 讜讻谉 讻诇讬讜转 讘注讜祝 讛讜讛 住"诇 诇讞讝拽讬' 砖讙诐 专讬讗讛 讚注讜祝 讻谉 讛讜讗 讜诪住讬拽 讚讗讬谞讜 讘拽讬 讘讟讘注 转专谞讙讜诇讬诐 讜注讜驻讜转 砖讬砖 诇专讬讗讛 砖诇讛诐 讻诇 讟讘注讬 讜讚讬谞讬 专讬讗讛 专拽 砖讗讬谉 诇讛 讞转讜讱 讗讜谞讜转:


砖诪讜讟转 讬专讱 讘注讜祝 讻砖专讛 讻' 专"谉 讛讟注诐 砖讗讬谞讜 谞砖注谉 注诇 讬专讬讻讜 讻诪讜 讘讛诪讛 诪砖讜诐 砖讻谞驻讬讬诐 诪住讬讬注讜转 诇讜. 诇驻"讝 讬"诇 诪讻"砖 注讜祝 讛诪讬诐 讚砖讟 讜讗讬谞讜 谞砖注谉 注诇 讬专讻讜 讜讗讜诇讬 讛住"讚 诇注讬诇 讚诪拽砖讛 诪诇讜讬 讗讚讛讜谞讗 讞讘专讬谉 讗注"讙 讚专"讛 诇讬转 诇讬' 讚诇讜讬 讚讛专讬 住"诇 砖诪讬讟转 讬专讱 讘注讜祝 讻砖专讛. 讬"诇 专"讛 诪讬讬专讬 诪注讜祝 讛诪讬诐 讚讜拽讗 讜诇讜讬 诪讬讬专讬 诪注讜祝 讛讬讘砖讛 讚谞砖注谉 讟驻讬 注诇 讬专讻讜 讜诇注讜诇诐 讛讜讛 住"讚 专讘 讛讜谞讗 住"诇 讻诇讜讬 诇讻谉 驻专讬讱 诪讬谞讬' 讜诇诪住拽谞讗 诪住讬拽 诇讜讬 诪讬讬专讬 讘注讜祝 讛诪讬诐 讜讗"讻 注"讻 专"讛 诇讬转 诇讬' 讚诇讜讬 讻诪"砖 转讜住'. 讜诪诪讬诇讗 谞讬诪讗 讚专"讛 讘讻诇 注讜驻讜转 诪讻砖专 砖诪讬讟转 讬专讱 讜注讬讬谉 诇拽诪谉 谞"讞 注"讘 讗专"讛 讜讻讜' 讜讘驻讬专砖"讬 讚"讛 讻谞讬讟诇 讚诪讬 讜讻讜' 讜爪"注:


讜诇讻讗讜专讛 讬"诇 讗讚专讘讗 专"讛 砖诪讬注讗 诇讬' 讘专讬讬转讗 讚诇讜讬 讜诪讚砖诪注 诪专讘 专讘讬' 讚砖诪讬讟讛 讻砖专讛 讜讞转讜讻讛 驻住讜诇讛 讛讜讛 住"诇 注"讻 砖诪讜讟讛 注诐 讗讬注讻诇 谞讬讘讬' 拽讗诪专 讚讗讬 讘诇讗 讗讬注讻诇 谞讬讘讬' 驻砖讬讟讗 讚讗注"讙 讚讞讬讜转讗 诪讜注讟 诪"诪 诇讗 诪讬讟专祝 讘诇讗 讗讬注讻诇 谞讬讘讬' 讚讗"讻 诇讬转谞讬 讙讘讬 讬转专 注诇讬讛谉 注讜祝 讜诪讚诇讗 转谞讬 砖"诪 讚讘诇讗 讗讬注讻诇 讻砖专讛 讜诪讗讬 拽诪"诇 专讘 讗注"讻 拽诪"诇 讗驻讬' 讘讗讬注讻诇 讻砖专讛 诪讚诇讗 谞住诪讱 注诇 讬专讻讜. 讜诇讗 转讬拽砖讬 讗"讻 讗讬讱 讻讬讬诇 诇讜讬 讻诇 讛讟专驻讜转 讘讘讛诪讛 讻谞讙讚谉 讘注讜祝 讛讗 讗讬讻讗 砖诪讜讟讛 讜讗讬注讻诇 谞讬讘讬' 砖诪谞讜 讘讘讛诪讛 讜诇讬转讬' 讘注讜祝 讝讛 讗讬谞讜 拽' 讻诇 讻讱 讚拽讬讬"诇 专"驻 讘讻诇 诪注专讘讬谉 讗讬谉 诇诪讚讬谉 诪谉 讛讻诇诇讜转 讗驻讬' 讘诪拽讜诐 砖谞讗诪专 讘讛诐 讞讜抓:





讘讗专 砖讘注

讗诪专 专讘 讬讛讜讚讛 讗诪专 专讘 砖诪讜讟转 讙祝 讘注讜祝 讟专驻讛 讞讬讬砖讬谞谉 砖诪讗 谞讬拽讘讛 讛专讬讗讛 讜砖诪讜讗诇 讗诪专 转讬讘讚拽 讜讻谉 讗诪专 专讘讬 讬讜讞谞谉 转讬讘讚拽 讻讜'. 讜讻转讘 讛专讘 诪讛专"讬 拽讜诇讜谉 讝"诇 讘砖讜专砖 诇"讛 砖讗诐 谞诪爪讗 讛讙祝 砖讘讜专 讜讗讬谞讜 讬讜讚注 讗诐 拽讜讚诐 讛砖讞讬讟讛 讗讜 讗讞"讻 讟专驻讛 讜讗注"讙 讚转诇讬谞谉 讘讝讗讘 讜讘诪砖诪砖讗 讬讚讗 讚讟讘讞讗 砖讗谞讬 讛转诐 讚讗讬讻讗 专讙诇讬诐 诇讚讘专 讜讻诪讜 砖驻住拽讜 讛"讙 讜诪讘讬讗讜 讛住诪"拽 诇驻住拽 讛诇讻讛 讚讻诇 住驻拽 讟专驻讛 诇讞讜诪专讗 讻讙讜谉 住驻拽 谞砖讘专 讛注爪诐 讜讬爪讗 诇讞讜抓 讻讜' 住驻拽 诇驻谞讬 砖讞讬讟讛 住驻拽 诇讗讞专 砖讞讬讟讛 讜讻谉 讘讜拽讗 讚讗讟诪讗 讻讜' 讜诇讗 讗诪专讬谞谉 讻讛"讙 谞砖讞讟讛 讛讜转专讛 讻讚讗讬转讗 讛转诐 注讻"诇. 讜拽砖讛 诇讬 讟讜讘讗 注诇 讛专讘 讝"诇 讜讻讬 驻诇讬讙 讛讜讗 注诇 讛讙诪专讗 砖讛讬讗 诪诇讗讛 注诇 讻诇 讙讚讜转讬讛 讚住驻拽 住驻讬拽讗 诪讜转专 讘讻诇 讛讗讬住讜专讬诐 讗驻讬诇讜 讘讚讗讜专讬讬转讗 讜讗驻讬诇讜 讘注"讗 讜讻讬 讛讗讬 讙讜讜谞讗 诪诪砖 讛拽砖讛 诪讛专讗"讬 讝"诇 讘讛讙讛讜转 砖注专讬 讚讜专讗 注诇 专"讬 讘注诇 讛转讜住驻讜转 砖驻住拽 讚讗讬谉 诇讛转讬专 住驻拽 讚专讜住讛 砖谞转注专讘讛 讘讗讞专讬诐 诪讻讞 住驻拽 住驻讬拽讗 讜转讬专抓 讚诇讗 讗住专 专"讬 讗诇讗 讚讜拽讗 讻砖诇讗 谞讜讚注讜 砖谞讬 讛住驻讬拽讜转 讘讬讞讚 讗诇讗 谞讜讚注 诪转讞诇讛 砖讛讝讗讘 讚专住 拽讜讚诐 砖谞转注专讘讜 讜讘讗讜转讜 驻注诐 诇讗 讛讬讛 讗诇讗 住驻拽 讗讞讚 讘讗讬住讜专 讚讗讜专讬讬转讗 讜谞注砖讛 讘讗讜转讜 驻注诐 讘讗讬住讜专 讜讚讗讬 讜讻砖谞转注专讘 讗讞"讻 讛讜讬 讻诪讜 讜讚讗讬 讗讬住讜专 讚讗讜专讬讬转讗 砖谞转注专讘 讜讬砖 诪转专爪讬诐 诇讚讘专讬 专"讬 讘讚专讱 讗讞专 讚砖讗谞讬 住驻拽 讚专讜住讛 砖谞转注专讘讛 讚讗讬谉 讛砖谞讬 住驻讬拽讜转 讘讗讬谉 讘注谞讬谉 讗讞讚 讜讘讙讜祝 讗讞讚 讜讘谞讚讜谉 砖诇驻谞讬谞讜 讗讬 讗驻砖专 诇转专抓 讻诇 讝讛 砖讛专讬 讬砖 砖谞讬 住驻讬拽讜转 讗诐 讬砖 讻讗谉 讗讬住讜专 讻诇诇 讗讜 诇讗 讜讛住驻讬拽讜转 讛诐 讘注谞讬谉 讗讞讚 讜讘讙讜祝 讗讞讚 讜讙诐 谞讜讚注讜 砖谞讬 讛住驻讬拽讜转 讘讬讞讚 讚讻诇 讗驻讬 砖讜讛 讚讘讛"讙 诪讜转专 讻诪讜 砖讻转讘 讛专讘 诪讛专"诐 讗讬住专诇住 讝"诇 讘讛讙讛转讜 诇砖"注 讘讬"讚 住讜祝 住讬诪谉 拽"讬 注诇 诪讛 砖驻住拽 讛砖"注 讻讚注转 专"讬 砖讛讘讗转讬 诇注讬诇 讜讝"诇 讜讬"讗 讛讟注诐 讚讗住讜专 讛讜讗讬诇 讜讛住驻拽 讛讜讗 讗讬住讜专 诪讚讗讜专讬讬转讗 讜诇讗 谞讜讻诇 诇讜诪专 注讜讚 住驻拽 砖讗讬谉 讻讗谉 讗讬住讜专 专拽 砖谞转注专讘 讘讗讞专讬诐 诇讗 诪拽专讬 住驻拽 住驻讬拽讗 讜讗住讜专 讗讘诇 讗诐 讛讬讜 讘' 住驻讬拽讜转 讗诐 讛讬讛 讻讗谉 讗讬住讜专 讻诇诇 讜谞讜讚注讜 讘' 讛住驻拽讜转 讘讬讞讚 诪转讬专讬谉 住驻拽 住驻讬拽讗 讘讻诇 诪拽讜诐 讗驻讬诇讜 讘讗讬住讜专 讚讗讜专讬讬转讗 讜讙讜驻讜 砖诇 讗讬住讜专 讜讗驻讬诇讜 讛讬讛 诇讜 讞讝拽转 讗讬住讜专 讻讙讜谉 注讜祝 砖讘讞讝拽转 讗讬住讜专 注讜诪讚 讜谞砖讘专讛 讗讜 谞砖诪讟 讙驻讜 住驻拽 诪讞讬讬诐 讗讜 诇讗讞专 砖讞讬讟讛 讜讗诐 转诪爪讗 诇讜诪专 诪讞讬讬诐 砖诪讗 诇讗 谞拽讘讛 讛专讬讗讛 讬砖 诇讛转讬专 诪讻讞 住驻拽 住驻讬拽讗 讗祝 注诇 驻讬 砖讬砖 诇讘专专 注"讬 讘讚讬拽转 讛专讬讗讛 讗讬谉 诇讞讜砖 注讻"诇. 讜讛讜讗 诪讚讘专讬 讛讙讛讜转 砖"讚 讜讗"讜 讛讗专讜讱 讻诇诇 讻"讜. 讜注讜讚 拽砖讛 诇讬 注诇 诪讛 砖讻转讘 讛专讘 讝"诇 讜讻诪讜 砖驻住拽讜 讛"讙 讜诪讘讬讗讜 讛住诪"拽 诇驻住拽 讛诇讻讛 讚讻诇 住驻拽 讟专驻讛 诇讞讜诪专讗 讻讙讜谉 住驻拽 谞砖讘专 讛注爪诐 讜讬爪讗 诇讞讜抓 讻讜' 诪讛 讚诪讜转 专讗讬讛 诪讘讬讗 诪讚讘专讬 讛住诪"拽 讛诇讗 讗讬谉 讛谞讚讜谉 讚讜诪讛 诇专讗讬讛 讻诇诇 讚砖讗谞讬 住驻拽 谞砖讘专 讛注爪诐 讜讬爪讗 诇讞讜抓 讜讻谉 讘讜拽讗 讚讗讟诪讗 讜诇讗 讬讚注 讗讬 讗讬注讻诇 谞讬讘讬讛 讗讜 诇讗 砖讗住专讜 讞讻诪讬诐 讗讬住讜专 讜讚讗讬转 讗诇讜 谞讜讚注 诇谞讜 砖谞砖讘专 讛注爪诐 讜讬爪讗 诇讞讜抓 诪讞讬讬诐 讜讻谉 讘讜拽讗 讚讗讟诪讗 讗讬 讗讬注讻讜诇 谞讬讘讬讛 讜砖祝 诪讚讜讻转讬讛 诪讞讬讬诐 讜讻诇 讻讛"讙 砖讬砖 讻讗谉 讜讚讗讬 讗讬住讜专 讗诇讜 讛讬讛 谞转讘专专 诇谞讜 讗讜转讜 住驻拽 诇讗驻讜拽讬 讘谞讚讜谉 砖诇驻谞讬谞讜 讗祝 讗诐 讛讬讛 谞讜讚注 诇谞讜 砖谞砖讘专 讛讙祝 拽讜讚诐 砖讞讬讟讛 诇讗 讛讬讛 讻讗谉 讜讚讗讬 讗讬住讜专 讗诇讗 讬砖 诇讜 转拽谞讛 讘讘讚讬拽讛 砖讛专讬 讗驻讬诇讜 讘砖诪讜讟讛 诇讗 讗住专讜 讗讬住讜专 讜讚讗讬转 讗诇讗 诇讛爪专讬讻讛 讘讚讬拽讛 讜讞讬诇讜拽 讝讛 诪讘讜讗专 讘讚讘专讬 讗"讜 讛讗专讜讱 讻诇诇 讻"讜 砖讻转讘 讜讝"诇 讗讘诇 讗诐 谞诪爪讗 讘注讜祝 诇讗讞专 砖讞讬讟讛 砖谞砖讘专 讛讙祝 讗驻讬诇讜 住诪讜讱 诇讙讜祝 诪诪砖 讜诇讗 讛讜砖讞专 驻讬 讛诪讻讛 讜诇讗 讬讚注讬谞谉 讗讬 拽讜讚诐 砖讞讬讟讛 谞砖讘专 讗讜 诇讗讞专 讻讱 诪讗讞专 砖讗讬谉 砖讘讬专转讛 诪讛讬"讞 讟专讬驻讜转 讗诇讗 砖讞讬讬砖讬谞谉 讘讬讛 诇谞拽讜讘转 讛专讬讗讛 讜诇讗 讗住专讜 讞讻诪讬诐 讛注讜祝 讗讬住讜专 讜讚讗讬转 诪讞诪转 住驻拽 讝讜 讗诇讗 讬砖 诇讜 转拽谞讛 讘讘讚讬拽讛 诇诪讬 砖讘拽讬 讘讘讚讬拽讛 讗注"驻 砖讗谞讜 爪专讬讻讬谉 诇讗住讜专 注转讛 诪住驻拽 讻诇 讚讘专 砖爪专讬讱 讘讚讬拽讛 诪"诪 讞住专讜谉 讬讚讬注转谞讜 诇讗 讞砖讬讘 讗讬住讜专 讚专讘谞谉 讜讬砖 诇讛转讬专讜 讗驻讬诇讜 讘诇讬 转注专讜讘讜转 诪讟注诐 住驻拽 住驻讬拽讗 砖诪讗 诇讗讞专 砖讞讬讟讛 谞砖讘专 讜讗转"诇 拽讜讚诐 砖讞讬讟讛 砖诪讗 诇讗 谞拽讘讛 讛专讬讗讛 讚讛砖转讗 讛砖谞讬 住驻讬拽讜转 诪注谞讬谉 讗讞讚 讜讘讙讜祝 讗讞讚 讛诐 砖诪讗 讗讬谞讛 讟专驻讛 讜讻谉 讘讻诇 讻讛"讙 注讻"诇. 讜讘讛讻讬 谞讬讞讗 诇讬 砖讘注诇 讗"讜 讛讗专讜讱 讗注"驻 砖诪讘讬讗 讚讘专讬 住诪"拽 讚诇注讬诇 诇驻住拽 讛诇讻讛 讜讘讻诇诇 谞' 诇讗 谞诪谞注 诪诇驻住讜拽 诇讛转讬专 讘谞讚讜谉 砖诇驻谞讬谞讜 讜诪讬讛讜 诇注谞讬谉 砖诪讜讟讛 讘讻讛"讙 谞专讗讛 讘注讬谞讬 诇驻住讜拽 讻讚注转 讛专讘 讝"诇 诪砖讜诐 讚讙专住讬谞谉 砖诐 讘驻专拽 讗诇讜 讟专讬驻讜转 砖讛讘讗转讬 诇注讬诇 讗诪专 专讘 讬讛讜讚讛 讗诪专 专讘 砖诪讜讟转 讬专讱 讘讘讛诪讛 讟专驻讛 砖诪讜讟转 讬讚 讘讘讛诪讛 讻砖专讛 砖诪讜讟转 讬专讱 讘注讜祝 讟专驻讛 砖诪讜讟转 讙祝 讘注讜祝 讟专驻讛 讞讬讬砖讬谞谉 砖诪讗 谞拽讘讛 讛专讬讗讛 讜砖诪讜讗诇 讗诪专 转讬讘讚拽 讜讻谉 讗诪专 专讘讬 讬讜讞谞谉 转讘讚拽 讜讻谉 讛诇讻转讗 讜讗诐 讻谉 讘讛讻专讞 爪专讬讱 讗转讛 诇讜诪专 讚诇专讘 讛讜讛 诇讬讛 讘讜讚讗讬 讟专驻讛 讚讗诇讜 讛讬讛 诇专讘 专拽 住驻拽 讟专驻讛 砖诪讗 谞拽讘讛 讛专讬讗讛 诇诪讛 诇讗 讬讜注讬诇 诇讛 讘讚讬拽讛 讻讬讜谉 讚讬讚注讬谞谉 诪拽讜诐 讛讟专驻讜转 砖讛讜讗 讘专讬讗讛 谞讘讚讜拽 讗讜转讛 诇讛讻砖讬专讛 讗诐 诇讗 谞拽讘讛 讗诇讗 讜讚讗讬 住讘专 讚讜讚讗讬 谞拽讘讛 讛专讬讗讛 讜讗讬谉 诇讛讻砖讬专讛 注"讬 讘讚讬拽讛 讜讛讗 讚拽讗诪专 讞讬讬砖讬谞谉 砖诪讗 谞拽讘讛 讛专讬讗讛 谞"诇 驻讬专讜砖讜 讜讚讗讬 讜讻谉 诪爪讬谞讜 讘讙讬讟讬谉 驻专拽 讛砖讜诇讞 讚祝 诪' 讚讙专住讬谞谉 讛转诐 讛讗讜诪专 谞转转讬 砖讚讛 驻诇讜谞讬 诇驻诇讜谞讬 讜讛讜讗 讗讜诪专 诇讗 谞转谉 诇讬 讞讬讬砖讬谞谉 砖诪讗 讝讬讻讛 诇讜 注诇 讬讚讬 讗讞专 讜驻讬专砖讜 讛转讜住驻讜转 讜讝"诇 讞讬讬砖讬谞谉 砖诪讗 讝讬讻讛 诇讜 注"讬 讗讞专 讛讗讬 讞讬讬砖讬谞谉 讛讜讬 讜讚讗讬 讻诪讜 讞讬讬砖讬谞谉 砖诪讗 讘诪讬 诪讬诇讬谉 讻转讘讜 注讻"诇 讛转讜住驻讜转 讜讗讬讻讗 诇诪讬诪专 讚讛讻讗 谞诪讬 拽讗诪专 专讘 讞讬讬砖讬谞谉 砖诪讗 谞拽讘讛 讛专讬讗讛 讜住讘专 讚讜讚讗讬 谞拽讘讛 讛专讬讗讛 讜讻诪讜 砖讻转讘 讛讟讜专 讬"讚 讘砖诐 讘注诇 讛注讬讟讜专 讜讘注诇 讛转专讜诪讛 砖讛讬讗 讟专驻讛 讚诇讗 诪讛谞讬讗 诇讬讛 讘讚讬拽讛 诪砖讜诐 讚讘讜讚讗讬 谞拽讘讛 讛专讬讗讛 讜讛讬讬谞讜 讻讜讜转讬讛 讚专讘 诪砖讜诐 砖诇讗 讛讬讜 讙讜专住讬谉 讜讻谉 讗诪专 专讘讬 讬讜讞谞谉 讜讛"诇 专讘 讜砖诪讜讗诇 讜拽讬"诇 讻专讘 讘讗讬住讜专讬 讜诪注转讛 谞讜讻诇 诇讜诪专 讚讗祝 诇讚讘专讬 讛专讬"祝 讜讛专诪讘"诐 讜讛专讗"砖 讚讙专住讬 讜讻谉 讗诪专 专讘讬 讬讜讞谞谉 转讬讘讚拽 讜讛诇讻转讗 讻砖诪讜讗诇 讜专讘讬 讬讜讞谞谉 讚住讘专讬 转讬讘讚拽 讛讬讬谞讜 诇讚讬讚讛讜 讚讛讜讜 讘拽讬讗讬谉 讘讘讚讬拽讛 讗讘诇 诇讚讬讚谉 讚讗讬谉 讗谞讜 讘讜讚拽讬谉 讛专讬讗讛 讛讜讬 讘讜讚讗讬 谞拽讘讛 讗祝 诇讚讬讚讛讜 讜诪讛 砖讻转讘 讘讗"讜 讛讗专讜讱 砖讛讘讗转讬 诇注讬诇 讚讞住专讜谉 讬讚讬注转谞讜 诇讗 讞砖讬讘 讗讬住讜专 讚专讘谞谉 讬砖 诇讛砖讬讘 住驻拽 讚专讜住讛 讬讜讻讬讞 讚讗住专讬谞谉 住驻拽 讚专讜住讛 讗注"讙 讚讛讜讬 住"住 讻讚讗诪专讬谞谉 讘驻专拽 讗"讟 讜讻转讘讜讛讜 讻诇 讛驻讜住拽讬谉 讞讜砖砖讬谉 诇住驻拽 讚专讜住讛 讻讙讜谉 砖专讜讗讬谉 讗专讬 砖谞讻谞住 诇讘讬谉 讛砖讜讜专讬诐 讞讜砖砖讬谉 砖诪讗 讚讜专住谉 讜讻讜' 讜讗注"驻 砖诇讗 讗住专讜 讛讞讻诪讬诐 讗讬住讜专 讜讚讗讬转 诪讞诪转 住驻拽 讝讜 讗诇讗 讬砖 诇讜 转拽谞讛 讘讘讚讬拽讛 讻讚讗讬转讗 砖诐 讘讙诪专讗 讗诪专讬 讘谞讬 专讘讬 讞讬讬讗 讚专讜住讛 砖讗诪专讜 爪专讬讻讛 讘讚讬拽讛 讻谞讙讚 讘谞讬 诪注讬讬诐 讜驻讬专砖讜 讛转讜住驻讜转 讜讛专讗"砖 讚讗驻讬诇讜 诇讜讚讗讬 讚专讜住讛 诪讛谞讬 讘讚讬拽讛 讛专讬 讬砖 讘住驻拽 讚专讜住讛 住驻拽 住驻讬拽讗 讚讛讬讬谞讜 住驻拽 谞讚专住转 讘讬讚 讗讜 讘砖谉 讜讗驻讬诇讜 讗转"诇 讘讬讚 砖诪讗 诇讗 谞拽讘讜 讘谞讬 诪注讬讬' 讜讗诐 讛讬讬谞讜 讘拽讬讗讬谉 讘讘讚讬拽转 讚专讜住讛 讗驻砖专 讛讬讛 诇讘专专 砖讻砖专讛 讛讬讗 讜讗驻"讛 讛讬讗 讗住讜专讛 讻讜讚讗讬 讚专讜住讛 讜讗诐 讻谉 讻砖诐 讚住驻拽 讚专讜住讛 讗住专讬谞谉 讻讗诇讜 谞讚专住讛 讘讜讚讗讬 讘注谞讬谉 砖谞讟专驻讛 讘讜 讜讗诐 讛讬讛 住驻拽 诇讜 讗诐 谞注砖讛 诪讞讬讬诐 讗讜 诇讗讞专 诪讬转讛 讛讬讛 讘讜讚讗讬 讗住讜专 诪住驻拽 诪讗讞专 砖讬砖 诇讛 讚讬谉 砖诇 讜讚讗讬 讚专讜住讛 诇讚讬讚谉 讚讗讬谉 讗谞讜 讘拽讬讗讬谉 讘讘讚讬拽讛 讛讻讬 谞诪讬 讻砖谞砖诪讟 讛讙祝 讗讬讻讗 诇诪讬诪专 讚讻讜诇讬 注诇诪讗 诪讜讚讜 讚讘讜讚讗讬 谞拽讘讛 讛专讬讗讛 讚谞讬谉 讗讜转讛 诇讚讬讚谉 讚讗讬谉 讗谞讜 讘拽讬讗讬谉 讘讘讚讬拽转 讛专讬讗讛 讻诪讜 诇专讘 砖讚谉 讗讜转讛 讘讜讚讗讬 讟专驻讛 讻讚驻讬专砖转讬 讜讗诇 转砖讬讘谞讬 讻讬讜谉 讚讜讚讗讬 讛讬讗 诇诪讛 驻住拽讜 讛驻讜住拽讬诐 讻砖诪讜讗诇 讜专讘讬 讬讜讞谞谉 讚诪讛谞讬 诇讛 讘讚讬拽讛 诪驻谞讬 砖讬砖 诇讜诪专 砖讛专讬 讜讚讗讬 讚专讜住讛 谞诪讬 诪讜注讬诇 诇讛 讘讚讬拽讛 诇讚注转 讛驻讜住拽讬诐 讗诐 讬讚讜注 砖诇讗 讚专住 讘讜砖讟 讜讻谉 诪爪讬谞讜 讻诪讛 住驻讬拽讜转 砖注砖讜 讗讜转谉 讞讻诪讬诐 讻讜讚讗讬谉 讻诪讜 讙讘讬 讛讜专讬拽讛 讻讘讚 讻谞讙讚 讘谞讬 诪注讬讬诐 讚讙专住讬谞谉 砖诐 讘驻专拽 讝讛 讘注讬 诪讬谞讬讛 专讘讬 讬讜住讬 诪专讬讘"诇 讛讜专讬拽讛 讻讘讚 讻谞讙讚 讘谞讬 诪注讬讬诐 诪讛讜 讗"诇 讟专驻讛 讜诇讗 讬讛讗 讗诇讗 谞讟讬诇讛 讗诪专 专讘讗 讻讬讜谉 砖讛讜专讬拽讛 讻讘讚 讻谞讙讚 讘谞讬 诪注讬讛 讘讬讚讜注 砖谞驻诇讛 诇讗讜专 讜谞讞诪专讜 讘谞讬 诪注讬讛 讜讟专驻讛 讜讻转讘 讛专"谉 讝"诇 讝讜 讛讬讗 讙专住转 讛讙讗讜谞讬诐 讝"诇 讜讻谉 讘讛诇讻讜转 讛专讘 讗诇驻住讬 讝"诇 讜诇驻讬 讙讬专住讗 讝讜 诪砖诪注 砖讻诇 砖讛讜专讬拽讛 讻讘讚 讗注"驻 砖诇讗 专讗讬谞讜 砖谞驻诇讛 诇讗讜专 讻讜讚讗讬 诪砖讜讬谞谉 诇讛 讜讻"讻 讛专诪讘"诐 讘驻"讝 诪讛"砖 注讻"诇. 讗诐 讻谉 诪爪讬谞讜 住驻拽 住驻讬拽讗 砖讛讜讗 专讞讜拽 诪讗讚 讚谞驻讬诇讛 诇讗讜专 诪讬诇转讗 讚诇讗 砖讻讬讞讗 讛讜讗 讜讛讬专拽讜转 讘讻讘讚 诪爪讜讬 转诪讬讚 讜讗驻讬诇讜 讛讻讬 讗谞讜 讗讜住专讬谉 讗讜转讛 讜诇讗 讗诪专讬谞谉 讚住驻拽 住驻讬拽讗 讛讜讗 住驻拽 谞驻诇讛 住驻拽 诇讗 谞驻诇讛 讜讗转"诇 谞驻诇讛 砖诪讗 诇讗 讛讜专讬拽讛 诪讞诪转 讛讗讜专 讚讬专拽讜转 讘讻讘讚 砖讻讬讞讗 诪讞诪转 讞讜诇讬 讻讚讻转讘 讛专"谉 讜讙诐 讗诐 谞驻诇讛 诇讗讜专 讜讛讜专讬拽讛 讻讘讚 讻谞讙讚 讘谞讬 诪注讬诐 诪讞诪转 讛讗讜专 砖诪讗 诇讗 谞拽讘讜 讘谞讬 诪注讬诐 讗诇讗 诪砖讜讬谞谉 讻诇 讛谞讬 住驻讬拽讜转 讻讜讚讗讬谉 讜讗注"驻 砖讛专"谉 诪转诪讬讛 注诇 讙讬专住转 讛专讘 讗诇驻住讬 讝"诇 讜讝"诇 讜讝讛 诪谉 讛转讬诪讗 砖讛专讬 讛讬专拽讜转 诪爪讜讬 讛讜讗 转诪讬讚 讘讻讘讚 诪讞诪转 讞讜诇讬 讜讻讬讜谉 砖诇讗 专讗讬谞讜 砖谞驻诇讛 诇讗讜专 诇诪讛 诇讗 谞转诇讛 讘讞讜诇讬 讚讛讗 转诇讬谞谉 讘讝讗讘 讜讻讜' 讜诪住讬拽 诇转专抓 讚讘专讬 讛专讘 讗诇驻住讬 讝"诇 讘砖讬谞讜讬 讚讞讬拽讗 砖讗讬谉 讛诇砖讜谉 住讜讘诇讜 讜讙诐 讛专讗"砖 讻转讘 讻讚讘专讬 讛专"谉 砖注讬拽专 讛讙讬专住讗 讚诇讗 讻讛专讬"祝 诪"诪 讛专诪讘"诐 讜讛专砖讘"讗 驻住拽讜 讘讛讚讬讗 讻讙讬专住转 讛专讬"祝 讗祝 讗诐 讗讬谞讜 讬讚讜注 砖谞驻诇讛 诇讗讜专 讗住专讬谞谉 讻砖讛讜专讬拽讛 讻讘讚 讻谞讙讚 讘谞讬 诪注讬诐 讜讻谉 驻住拽 讘讬转 讬讜住祝 注"砖. 讛专讬 诪爪讬谞讜 讻诪讛 住驻讬拽讜转 讘讚讘专 讗讬住讜专 砖讛诐 讘注讬谞讬讛诐 讻讜讚讗讬 讗讬住讜专 讜讗讜住专讬诐 讜讗"讻 诇诪讛 诇讗 谞讗住专 砖诪讜讟转 讙祝 讻诪讜 讻谉 讘砖谞讬 住驻讬拽讜转 讚讗讬讻讗 诇诪讬诪专 讻砖谞砖诪讟 讛讙祝 讜讚讗讬 谞拽讘讛 讛专讬讗讛 讜诇讬讻讗 讗诇讗 讞讚 住驻拽 讜讗驻砖专 注讜讚 诇讜诪专 讻诇 讛讬讻讗 讚诇讗 诪爪讬谞讜 诇讘专专 诪讞诪转 讞住专讜谉 讞讻诪讛 砖讗讬谉 讗谞讜 讘拽讬讗讬谉 诇讛讘讞讬谉 讗讬谞讜 拽专讜讬 住驻讬拽讗 讜诇讻谉 驻住拽 讘住诪"拽 讚住驻拽 住专讻讗 砖讘讗 诇驻谞讬 讞讻诐 讜讗讬谞讜 讬讜讚注 讗诐 谞注砖讬转 拽讜讚诐 砖讞讬讟讛 讗讜 诇讗讞专 砖讞讬讟讛 讟专驻讛 讜诇讗 讻诪讜 砖讻转讘 讘讗讬住讜专 讜讛讬转专 讛讗专讜讱 讻诇诇 谞' 讚讗祝 讛住驻讬拽讜转 砖讛谉 诪讞诪转 讞住专讜谉 讞讻诪讛 拽专讜讬 住驻讬拽讗 注"砖. 讜诇驻讬 讝讛 讗驻砖专 诇讜诪专 讚注讬拽专 专讗讬讬转 讛专讘 讝"诇 诪讚讘专讬 住诪"拽 讛讬讛 诪诪讛 砖驻住拽 诇注谞讬谉 住驻拽 住专讻讗 讻谞讝讻专 讜讚讜拽. 讜注讜讚 拽砖讛 诇讬 注诇 讛专讘 讝"诇 注诇 诪讛 砖驻住拽 诇讛讟专讬祝 讘讻讬 讛讗讬 讙讜讜谞讗 诇注谞讬谉 谞砖讘专 讛讙祝 讛诇讗 讛讜讗 讘注爪诪讜 讻转讘 讘砖讜专砖 诇"讞 砖诇讗 谞诪爪讗 讟专驻讜转 讝讛 讚砖讘讬专转 讙祝 讘讙诪专讗 讻诇诇 讜诇讗 讘驻讜住拽讬诐 讗诇讗 讘诪专讚讻讬 讜讻谉 讘住驻专 讛讗讙讜讚讛 讜讛诇讻转讗 诇讛讻砖讬专 讘讻诇 注谞讬谉 讗讱 讛诪谞讛讙 诇讛讟专讬祝 讻诇 砖谞砖讘专 住诪讜讱 诇讙讜祝 讻专讜讞讘 讗爪讘注 讗讙讜讚诇 讜诇讻谉 讬砖 诇住诪讜讱 注诇 讝讛 诇讛讻砖讬专 讜讗诐 讻谉 诇诪讛 讬砖 诇讛讞诪讬专 讻诇 讻讱 讘讚讘专讬诐 讛诪讜转专讬诐 讜讗讞专讬诐 谞讛讙讜 讘讛谉 讗讬住讜专 讜讛专讘讛 讬讜转专 转诪讬讛 讗谞讬 注诇 讛专讘 诪讛专"讬 拽讗专讜 讝"诇 砖驻住拽 讘砖诇讞谉 注专讜讱 砖诇讜 讻讚讘专讬 讛专讘 诪讛专"讬 拽讜诇讜谉 讝"诇 诪诪砖 砖讛专讬 讛讜讗 驻住拽 讘住驻专 讘讬转 讬讜住祝 讜讻谉 讘砖诇讞谉 注专讜讱 注爪诪讜 砖诐 诇驻谞讬 讝讛 讚讗驻讬诇讜 讗诐 讬讚讜注 砖谞砖讘专 讛讙祝 拽讜讚诐 砖讞讬讟讛 讜讗驻讬诇讜 住诪讜讱 诇讙讜祝 讜讗驻讬诇讜 谞爪专专 讛讚诐 讘爪诇注讜转 诪讜转专 讘诇讗 讘讚讬拽讛 讜讗"讻 讚讘专讬讜 住讜转专讬谉 讝讛 讗转 讝讛 讜诇讻谉 谞专讗讛 诇讬 砖讬砖 讟注讜转 住讜驻专 讘砖诇讞谉 注专讜讱 讜专讗讜讬 诇讛讬讜转 砖诪讜讟 讘诪拽讜诐 砖讘讜专 讜讟注诪讜 讻讚驻讬专砖转讬 诇注讬诇 讗讘诇 讚注转 讛专讘 诪讛专"讬 拽讜诇讜谉 讝"诇 谞驻诇讗转 讜讛讬讗 专讞讜拽讛 讘注讬谞讬 讜爪专讬讱 谞讙专 讜讘专 谞讙专 讚讬驻专拽讬谞讛:





爪诇"讞

讙诪' 砖诪讜讟转 讬讚 讘讘讛诪讛 讻讜'. 讛砖"注 讘讬"讚 住讬' 谞"讛 住注讬祝 讘' 驻住拽 注爪诐 讛拽讜诇讬转 砖谞讬转拽 诪诪拽讜诪讜 讘诪拽讜诐 讞讘讜专讜 讘讙讜祝 讜讛讬讬谞讜 讘讜拽讗 讚讗讟诪讗 讚砖祝 诪讚讜讻转讬讛 讟专驻讛 讘讬谉 讘讘讛诪讛 讜讘讬谉 讘注讜祝 讜讛讜讗 讚讗讬注讻讜诇 谞讬讘讬' 讜讝"诇 讛砖"讱 讘住"拽 讘' 讜讛讘"讞 讻转讘 讚诇注谞讬谉 诪注砖讛 专讗讜讬 诇讛讞诪讬专 讘砖诪讜讟转 讬专讱 讗驻讬诇讜 讘讘讛诪讛 讜诇讗 讗讬驻住拽 讜诇讗 讗讬注讻诇 谞诪讬 讟专驻讛 诪讚讬谞讗 讜讻住讘专转 讛转讜住' 讘讘讻讜专讜转 讜讛专讗讘"讚 讘讛砖讙讜转 讜讚诇讗 讻砖"注 讜讻转讘 讛砖"讱 讜讗讙讘 讞讜专驻讬' 诇讗 注讬讬谉 砖驻讬专 讚讗讬转讗 讛转诐 讘诪砖谞讛 讙讘讬 讘讻讜专 谞砖诪讟讛 讬专讻讜 讛讜讛 诪讜诐 讜讻转讘讜 讛转讜住' 驻专砖"讬 讻讙讜谉 讚诇讗 讗讬注讻诇 谞讬讘讬' 讚讗讬 讗讬注讻诇 谞讬讘讬' 讟专驻讛 谞诪讬 讛讜讛 讻讚讗诪专 讘驻讗"讟 讛讗讬 讘讜拽讗 讚讗讟诪讗 讜讻讜' 讜讛"诪 讚讗讬注讻讜诇 谞讬讘讬' 讜拽砖讬讗 诇驻讬专讜砖讜 讚讟专讬祝 讛转诐 讗驻讬诇讜 诇讗 讗讬注讻讜诇 谞讬讘讬' 讜诇讗 讗讬驻住拽 讗诇讗 讬砖 诇驻专砖 讚谞砖诪讟讛 讻谉 诪转讞诇转 讘专讬讬转讛 注讻"诇 讜专爪讛 诇讜诪专 讚讟专讬祝 讛转诐 专讘 诪转谞讛 讗驻讬诇讜 讘诇讗 讗讬注讻讜诇 讜诇讗 讗讬驻住拽 讗"讻 诇专讘 诪转谞讛 转拽砖讬 诪转谞讬' 讗讘诇 诇诪住拽谞讗 讻砖专 注讚 讚诪转注讻讬诇 注讻讜诇讬 讜讻讜' 注"砖 讘砖"讱. 讜诇讬 谞专讗讛 讻讚讘专讬 讛讘"讞 讚讛专讬 讚讘专 讝讛 砖讞讬讚砖讜 诇谞讜 讛转讜住' 砖诪讬讬专讬 砖谞砖诪讟讛 诪转讞诇转 讘专讬讬转讛 讞讬讚讜砖 讙讚讜诇 讞讬讚砖讜 诇谞讜 讛转讜住' 诇讞诇拽 讘砖诪讜讟转 讬专讱 讘讬谉 谞注砖讛 讻谉 注"讬 讞讜诇讬 讗讜 注诇 讬讚讬 讗讚诐 讜讘讬谉 谞讘专讗 讻谉 讜讛谞讛 诪爪讬谞讜 诪讞诇讜拽转 砖谞讬 讙讚讜诇讬 注讜诇诐 讗讘讜转 讛驻讜住拽讬诐 讛专诪讘"诐 讜讛专砖讘"讗 讛专诪讘"诐 住讘专 讚讞住讜专讛 讜谞讟讜诇讛 砖讘诪砖谞讛 讟专驻讛 砖谞讬诐 讞讬诇讜拽讬诐 讛诐 讜谞讟讜诇讛 讚讜拽讗 谞讟讜诇讛 讘讬讚 讗讘诇 谞讘专讗转 讞住讜专讛 讻砖专讛 讜讞住讜专讛 讛讬讬谞讜 讗驻讬诇讜 谞讘专讗转 讞住讜专讛 讜讛专砖讘"讗 住讜讘专 讚讗 讜讚讗 讗讞转 讛讬讗 讜诪谞讜 讞住讜专讛 讜谞讟讜诇讛 砖诇讗 诇讬转谉 驻讛 诇讘注诇 讚讬谉 诇讞诇拽. 讜讗"讻 诇讚注转 讛专砖讘"讗 诇讗 诪爪讬谞讜 讘讟专驻讜转 讻诇诇 讞讬诇讜拽 讘讬谉 谞注砖讛 讗讞"讻 讜讘讬谉 谞讘专讗 讻讱 诪转讞诇转 讘专讬讬转讛 讜讗"讻 诇讚注转 讛专砖讘"讗 讗讬谉 诪拽讜诐 诇讚讘专讬 讛转讜住' 讘讘讻讜专讜转 讜讻讚 诪注讬讬谞讬谉 讗谞讜 专讜讗讬谉 砖讛转讜住' 讗讞讝讜 砖注专 讻讚注转 讛专砖讘"讗 砖讛专讬 讻讗谉 讘讚"讛 砖诪讜讟转 讬讚 讘讘讛诪讛 讻砖专讛 讻转讘讜 讛转讜住' 讜讛讛"讚 谞讞转讻讜 讚讚讜拽讗 谞讞转讻讜 专讙诇讬' 讟专驻讛 讗讘诇 讬讚讬讛 讻砖专讛 讜诇拽诪谉 谞诪讬 讗诪专讬谞谉 讘注诇转 讛' 专讙诇讬诐 讗讜 砖讗讬谉 诇讛 讗诇讗 砖诇砖讛 讛"讝 诪讜诐 讜讗诪专 专讘 讛讜谞讗 诇"砖 讗诇讗 砖讞住专 讘讬讚 讗讘诇 讘专讙诇 讟专驻讛 谞诪讬 讛讜讛. 讜诇讻讗讜专讛 诇讚注转 讛专诪讘"诐 讗讬谉 诪拽讜诐 诇住讜祝 讚讘专讬 讛转讜住' 讚诪讛 专讗讬' 诪讞住专 讬讚 讚讛讬讬谞讜 诪转讞诇转 讘专讬讬转讛 诇谞讞转讱 讬讚 讗诇讗 讜讚讗讬 砖讛转讜住' 住讜讘专讬' 讻讚注转 专砖讘"讗 讜讗"讻 讗讬谉 诪拽讜诐 诇讚讘专讬讛诐 讘讘讻讜专讜转. 讜讻讘专 专爪讬转讬 诇讜诪专 讚讛转讜住' 讘砖讟转 讛专诪讘"诐 拽讬讬诪讬 讜诪讛 砖讛讘讬讗讜 专讗讬' 诪讚讘专讬 专"讛 讛讜讗 诪诪讛 讚讛讻砖讬专 讬转讬专 讘讬讚 讜诇讗 讘专讙诇 诪砖讜诐 讚讻诇 讬转专 讻谞讟讜诇 讚诪讬 讜讻讚 讚讬讬拽转 讘诇讬砖谞' 讚专"讛 讚诇讗 讗诪专 讻诇 讬转专 讻讞住讜专 讚诪讬 讗诇讗 讻谞讟讜诇 讜讛讬讬谞讜 讘讬讚讬 讗讚诐 讜讻讱 讗讙诪专讬' 专讞诪谞讗 诇诪砖讛 讘住讬谞讬 砖讬转专转 讗祝 砖讛讬讗 讘转讜诇讚讛 讚讬谞讜 讻谞讟讜诇 讘讬讚讬 讗讚诐 讜讗"讻 诪讚讛讻砖讬专 讬转讬专 讘讬讚 诪讻诇诇 讚讙诐 讬讚 谞讟讜诇 讜谞讞转讱 讘讬讚讬 讗讚诐 讙"讻 讻砖专 讗诪谞诐 讻讗砖专 注讬讬谞转讬 讛讬讟讘 讘讚讘专讬 讛转讜住' 讗讬谉 讝讛 讻讜讜谞转谉 砖讗"讻 注讬拽专 讞住专 讘讚讘专讬讛诐 砖讛专讬 诇讗 讛讝讻讬专讜 诪讚讘专讬 专讘 讛讜谞讗 讗诇讗 讚讬谉 讞住专 讜诇讗 讛讝讻讬专讜 讛讬转专 讻诇诇 讜诇驻讬 诪讛 砖驻专砖转讬 讚讘专讬讛诐 诇诪注诇讛 注讬拽专 讛专讗讬' 讛讜讗 诪讬讬转讬专 讗诇讗 讜讚讗讬 砖住"诇 诇讛转讜住' 砖讗讬谉 讞讬诇讜拽 讘讬谉 谞讞转讱 诇讞住专 讘转讜诇讚讛 讜讗"讻 讗讬讱 讞讬诇拽讜 讘讘讻讜专讜转 讘谞砖诪讟 讘讬谉 谞砖诪讟 讗讞"讻 诇谞讘专讗 砖诪讜讟. 讜谞诇注"讚 砖讘讜讚讗讬 诪谉 讛住讘专讗 住"诇 诇讛转讜住' 砖讗讬谉 诇讞诇拽 讜讻讚注转 专砖讘"讗 讗"讻 讻讗谉 讘住讜讙讬讗 讚讞讜诇讬谉 砖住"诇 诇讛转讜住' 讚砖诪讜讟转 讬专讱 讛讬讬谞讜 讚讜拽讗 讘讗讬注讻讜诇 谞讬讘讬' 讗"讻 谞砖讗专 讘讘讻讜专讜转 讻讚诪砖谞讬 专砖"讬 砖诐 讜诇讻谉 住"诇 砖讗讬谉 诇讞诇拽 讘讬谉 转讞诇转 讘专讬讬转讜 诇谞注砖讛 讗讞"讻 讜讻讬 讛讬讻讬 讚讞住专 讬讚 讻砖专 讛讛"讚 谞讞转讱 讗讘诇 砖诐 讘讘讻讜专讜转 拽讗讬 讘砖讬讟讛 讚讘讜拽讗 讚讗讟诪讗 讻专讘 诪转谞讛 讗"讻 讛讛讻专讞 诇讞诇拽 诪讜讻讞 诪谉 讛诪砖谞讛 讜诪注转讛 讚讘专 讝讛 转诇讜讬 讘讝讛 砖讗诐 讘讜拽讗 讚讗讟诪讗 讘注讬谞谉 讗讬注讻讜诇 谞讬讘讬' 讗"讻 讗讬谉 讞讬诇讜拽 讘讬谉 谞讘专讗 诇谞注砖讛 讗讞"讻 讜诪讛 讛拽砖讜 讘讘讻讜专讜转 注诇 专砖"讬 砖转驻住 讛讞讬诇讜拽 讘讬谉 讗讬注讻讜诇 谞讬讘讬' 讜诪讛 讛讜讛 诇讬' 诇专砖"讬 诇驻专砖 讞讬诇讜拽 讘讬谉 谞讘专讗 讜讛专讬 诇讛诇讻讛 谞讚讞讛 讞讬诇讜拽 讝讛 讜讻讬讜谉 砖诇讗 讛讬' 诇专砖"讬 讚专讱 驻砖讜讟 诇驻专砖 讗诇讬讘讗 讚讻"注 讬讜转专 谞讜讞 讛讜讛 诇讬讛 诇驻专砖 讗诇讬讘讗 讚讛诇讻转讗 讜讗讚专讘讛 讛转讜住' 讘讞专讜 诇驻专砖 谞讙讚 讛讛诇讻讛 讗诇讗 讜讚讗讬 讚砖诐 讘讘讻讜专讜转 谞讗讚讜 讛转讜住' 诪驻住拽讬讛诐 讘讞讜诇讬谉 讜住"诇 诇讛诇讻讛 讚讙诐 诇讗 讗讬注讻讜诇 讜诇讗 讗讬驻住拽 讙"讻 讟专驻讛 讜讛讬讬谞讜 诪砖讜诐 讚住"诇 讚讘讗讬注讻讜诇 诇讗 谞讞诇拽 讗讚诐 诪注讜诇诐 诇讛讻砖讬专 讜住"诇 讚砖诪讜讟转 讬专讱 砖讛讻砖讬专 专"讛 讘注讜祝 讛讛"讚 讘讘讛诪讛 诪讚转谞讬 诇讜讬 讜讗"讻 诪讻诇诇 讚诇讗 讗讬注讻讜诇 讗讬讬专讬 讜讻住转诪讗 讚砖诪讜讟转 讬专讱 讜诪住拽讬谞谉 讛诇讻讛 专讜讜讞转 诇讛讟专讬祝 讘注讜祝 讜讛讛"讚 讘讘讛诪讛 讜诇讻讱 驻讬专砖讜 讘讘讻讜专讜转 讗诇讬讘讗 讚讛诇讻转讗 讜诪讜讻专讞 讻讚讘专讬 讛讘"讞 砖讛转讜住' 讘讘讻讜专讜转 讞讝专讜 诪讚讘专讬讛诐 砖讘讞讜诇讬谉:


讜讛谞讛 专砖"诇 讘驻讗"讟 住讬' 爪"讟 讛讜讘讗讜 讚讘专讬讜 讘砖"讱 住讬' 谞"讙 住"拽 讚' 讚讘谞砖讘专 讬砖 诇讛讞诪讬专 讻讚讘专讬 讛砖"讱 讚讗讬谞讜 谞讙讚 讛砖"住 讚讗驻砖专 谞砖讘专 讗讜 谞讞转讱 讙专注 诪谞砖诪讟 讜诇讻讗讜专讛 讛讜讗 谞讙讚 讛诪砖谞讛 讘注诇转 讛' 专讙诇讬诐 讜讻讜' 讗讜 讘注诇转 砖诇砖 讚讛讜讛 诪讜诐 诇讙讘讜讛 讜诪讻诇诇 讚诇讛讚讬讜讟 砖专讬 讜注讻"驻 讘讬讚讬诐 诪讜拽诪讬转 诇讬' 讚讘专讙诇 讟专驻讛 谞诪讬 讛讜讛 讻讚讗诪专 专"讛 讜专讗讬转讬 讘专砖"诇 砖讛讘讬讗 专讗讬' 诪讟讞讜诇 讚谞讞转讱 讟专驻讛 讜谞讬讟诇 讻诇讜 讻砖专 讗诇讗 砖讛专讬 专砖"诇 诪讟专讬祝 砖诐 谞讬讟诇 讻诇 讛讬讚 砖诇 讛讘讛诪讛 诪谉 讛讙讜祝. 讜爪"诇 讚专砖"诇 住"诇 讻住讘专转 讛转讜住' 讘讘讻讜专讜转 诇讞诇拽 讘讬谉 谞讘专讗转 讻讱 讜诪讜拽讬 讘注诇转 讛' 讗讜 讘注诇转 砖诇砖 讘谞讘专讗 讻讱 讗诇讗 砖讗诪专转讬 注讜讚 诇驻专砖 讚讘专讬 讛转讜住' 讘讞讜诇讬谉 砖讻转讘讜 讚讜拽讗 谞讞转讻讜 专讙诇讬' 讟专驻讛 讗讘诇 讬讚讬' 讻砖专讛. 讜讚讘专讬讛诐 诇讻讗讜专讛 转诪讜讛讬诐 讗诐 讻讜讜谞转诐 讚诇讗 讛讜讝讻专 讘诪砖谞讛 专拽 专讙诇 讘讛诪讛 砖谞讞转讻讜 专讙诇讬' 讜诇讗 讛讜讝讻专 讬讚讬诐. 讝讛 讗讬谞讜 专讗讬' 讚讗讟讜 讘诇砖讜谉 讛诪砖谞讛 诪讬 诇讗 谞讻诇诇 讬讚讬 讛讘讛诪讛 讘讻诇诇 专讙诇讬诐 讜诪砖谞讛 讚讘讻讜专讜转 讬讜讻讬讞 讘注诇转 讛' 专讙诇讬诐. 讜谞专讗讛 砖讚讘专讬 讛转讜住' 拽砖讜专讬' 转讞诇转谉 讘住讜驻诐 砖诪转讞诇讛 讛讘讬讗讜 砖诇讗 讛讜讝讻专 专拽 谞讞转讻讜 专讙诇讬' 讜讗诐 转讗诪专 砖讙诐 讬讚讬诐 讘讻诇诇 讗"讻 诇诪讛 诪讻砖讬专 讘讘讻讜专讜转 讘讬讚 讜诪讟专讬祝 讘专讙诇 讜讗驻讬诇讜 讗诐 转专爪讛 诇讜诪专 讚讗讬讬专讬 讘谞讘专讗转 诪"诪 诪诪"谞 讗诐 诪讞诇拽转 讘讬谉 谞讘专讗转 诇谞讞转讱 讗讞"讻 讗"讻 讙诐 讘专讙诇 谞讞诇拽 讻讱 讜诪谞"诇 诇专"讛 讚讘专讙诇讬诐 讟专驻讛 谞诪讬 讛讜讛:

讗诇讗 讚诇驻讬 讝讛 拽砖讛 讛讗讬讱 讛讝讻讬专 专砖"讬 砖诐 讘讘讻讜专讜转 讟注诐 讛讟专驻讜转 诪砖讜诐 讘讜拽讗 讚讗讟诪讗 讚砖祝 诪讚讜讻转讗 讜讛讗 砖诐 诪讬讬专讬 诪转讞诇转 讘专讬讬转' 讜诇讻谉 谞诇注"讚 讚讜讚讗讬 讬砖 讞讬诇讜拽 讘讬谉 转讞诇转 讘专讬讬转讛 讜讻讚注转 讛专诪讘"诐 讜砖诪讜讟转 讬专讱 砖诪讻砖讬专 专"讛 诪转讞诇转 讘专讬讬转' 诪讬讬专讬 讜讘讝讛 诪转讜专抓 拽讜砖讬讬转 讛转讜住' 讘讚"讛 讚诇诪讗 砖谞讬 讜讻讜' 讜转讬诪讛 诪讛 专讜爪讛 诇讜诪专 讗诐 专讜爪讛 诇讜诪专 砖谞讬讟诇 讛讬专讱 讜讻讜' 讜讝讛 转讬诪讗 砖讗驻讬诇讜 谞讘讬诇讛 谞诪讬 讛讜讬 讜讻讜' 讜诇驻讬 诪"砖 讻讜讜谞转 专砖"讬 砖谞讬讟诇 诪转讞诇转 讘专讬讬转' 讜讛转讜住' 诇砖讬讟转诐 讚诇讚讬讚讛讜 诇讬讻讗 诇驻专砖 砖诪讜讟转 讬专讱 讚专讘 讛讜谞讗 诪转讞诇转 讘专讬讬转' 诪砖讜诐 讚讗"讻 诪讗讬 拽诪"诇 专"讛 诪转谞讬' 讛讬讗 讘讘讻讜专讜转 讜砖谞砖诪讟讛 讬专讻讜 讚讛讜讛 诪讜诐 讜诇讗 讟专驻讛 讜讛转讜住' 驻讬专砖讜 砖诐 讚诪讬讬专讬 讘转讞诇转 讘专讬讬转' 讜讗"讻 诪讗讬 拽诪"诇 专讘 讛讜谞讗 讜注讜讚 讛讬讻讬 驻诇讬讙 专"讬:


讜讛谞讛 诇专砖"讬 砖诪讜讟转 讬专讱 讛讬讬谞讜 诪转讞诇转 讘专讬讬转' 讜砖诐 讘讘讻讜专讜转 讚诪讟专讬祝 专讘 讛讜谞讗 讞住专 讜讬转讬专 讘专讙诇 讜爪"诇 讚讞住专 讛讬讬谞讜 砖谞讞住专 讘讬讚讬 讗讚诐 讗讜 注"讬 讞讜诇讬 讜讬转讬专 爪专讬讱 诇讜诪专 讚讻诇 讬转专 讻谞讟讜诇 讛讬讬谞讜 讻谞讟讜诇 讘讬讚讬 讗讚诐 讜讗"讻 讘讗诪转 砖讬讬讻讬 讻诇 砖诇砖讛 讟专驻讜转 讛谞"诇 讗讘诇 讻讗谉 讘讞讜诇讬谉 拽讗诪专 讚讙诐 专讘讬谞讗 讟专驻讛 诪讚专讘 讛讜谞讗 讜专爪讛 专砖"讬 诇驻专砖 讗诇讬讘讗 讚讛诇讻转讗 诇讚讬讚谉 讚住"诇 砖诪讜讟转 专讙诇 讟专驻讛 讜讗"讻 讗讬谉 诇谞讜 讛讻专讞 诇讜诪专 讬转专 讻谞讟讜诇 讘讬讚讬 讗讚诐 讜诇讻讱 驻讬专砖 专砖"讬 讬转专 讗讞讚 讻讞住专 讗讞讚 讜讚讬讬拽 讘诇砖讜谞讜 讻讞住专 讚讛讬讬谞讜 讘讬讚讬 砖诪讬诐 讜讗"讻 诇讻讱 诇讗 驻专讟 专砖"讬 专拽 砖诪讜讟转 讬专讱 讜讛讗 讚讛讟专讬祝 专讘讬谞讗 讘转专转讬 住谞讬 讚讬讘讬 讛讬讬谞讜 诪砖讜诐 讚砖诐 谞讬拽讘 讟专驻讛 讜讻讘专 讻转讘 讛专诪讘"诐 讚讻诇 讗讘专 砖讗诪专讜 谞讬拽讘 讟专驻讛 讙诐 讗诐 谞讘专讗 讞住专 讙"讻 讟专驻讛. 讜讘诪讛 砖讻转讘转讬 讚诇专砖"讬 专"讛 讚讗诪专 讘注讜祝 讛讛"讚 讘讘讛诪讛 谞讬讞讗 诪讛 砖讛拽砖讜 讛转讜住' 注诇 专砖"讬 讚讗驻讬诇讜 谞讘讬诇讛 谞诪讬 讛讜讛 讘谞讬讟诇讛 诪讚讗专"讗 谞讬讟诇 讬专讱 讜讞诇诇 砖诇讛 讜讻讜' 讜诇讻讗讜专讛 讬驻诇讗 讛专讬 讛诐 注爪诪诐 讻转讘讜 讚专"讛 讚讜拽讗 讘注讜祝 诪讬讬专讬 讜专"讗 诪讬讬专讬 讘讘讛诪讛. 讗讘诇 诇驻讬 诪"砖 注诇 专砖"讬 讛拽砖讜 砖驻讬专 讚专砖"讬 讗讬谞讜 诪讞诇拽 讘讬谉 注讜祝 诇讘讛诪讛:


讜注讜讚 谞诇注"讚 讛讗 讚谞拽讟 专"讛 注讜祝 诇讗讜 诇诪注讜讟讬 讘讛诪讛 讗诇讗 谞拽讟 注讜祝 诇讜诪专 讘注讜祝 讚讜拽讗 讬专讱 讻砖专 讗讘诇 讙祝 讟专驻讛 诪砖讜诐 讞砖砖 讛专讬讗讛 讗讘诇 讘讘讛诪讛 讬讚 谞诪讬 讻砖专 讜讘讝讛 谞诇注"讚 诇转专抓 诪讛 讚讛拽砖讛 诪专' 讬专诪讬' 注诇 专讘 讛讜谞讗 讜讚诇诪讗 专讘 讛讜谞讗 诪转讞诇转 讘专讬讬转' 诪讬讬专讬 讚讜拽讗 讜谞专讗讛 讚讗讬 专"讛 讬讚注 诪讘专讬讬转讗 讚诇讜讬 讗"讻 讜讚讗讬 讛讛"讚 讘讛诪讛 讜谞拽讟 注讜祝 诇讚讬讜拽讗 讛谞"诇 诪砖讜诐 讙祝 讚讘注讜祝 讬砖 讞讬诇讜拽 讘讬谉 讬专讱 诇讙祝 诪砖讗"讻 讘讘讛诪讛 讜讘讝讛 谞讬讞讗 讚讗诪专 诪转谞讬' 讬讚注谞讗 讜诇讻讗讜专讛 注讬拽专 讛专讗讬' 诪讚讘专讬 专讘 砖讗诪专 讜讻谉 讘注讜祝. 讜谞专讗讛 砖讛讬' 诪住讜驻拽 讘讚讘专讬 专"讛 讗讬 谞拽讟 注讜祝 诇诪注讜讟讬 讘讛诪讛 讗讜 讚谞拽讟 注讜祝 诇讞诇拽 讘讬谉 讙祝 诇讬专讱 讻谞"诇 讗讜 讚谞拽讟 注讜祝 诇专讘讜转讗 讗祝 讚讝讜讟专 讞讬讜转讗. 讜讛谞讛 诇讜诪专 讚谞拽讟 注讜祝 诇诪注讜讟讬 讘讛诪讛 讗讬 讗驻砖专 诪讚转谞讬 诇讜讬 讜讗"讻 注诇 讻专讞讱 谞拽讟 注讜祝 诪砖讜诐 讙祝 讻谞"诇 讗讘诇 讘讬专讱 讛讛"讚 讘讛诪讛 讜诇讝讛 讛拽砖讛 诪诪砖谞讛 讚讘讛诪讛 砖谞讞转讻讜 专讙诇讬' 讜讻讜' 讜诪诪讬诇讗 讗讬 讗驻砖专 诇讗讜拽诪讬 讘转讞诇转 讘专讬讬转讛 讚讗"讻 讙诐 讙祝 讻砖专 讚讗诐 谞讘专讗转 讻讱 诇讬讻讗 讞砖砖 专讬讗讛 讜讗"讻 谞拽讟 注讜祝 诇诪注讜讟讬 讘讛诪讛 讜拽砖讬讗 诪讚转谞讬 诇讜讬 讜讻谉 拽砖讬讗 诪砖谞讛 讚讘讻讜专讜转 谞砖诪讟讛 讬专讻讜 讚讛讜讛 诪讜诐 讜诪转讞诇转 讘专讬讬转讛 讗讬讬专讬 诇驻讬专讜砖 讛转讜住' 讗诇讗 砖诇讗 转讬诪讗 讚诇注讜诇诐 诪转讞诇转 讘专讬讬转讛 讜谞拽讟 注讜祝 诇讗 诇诪注讜讟讬 讘讛诪讛 讗诇讗 诇专讘讜转讗 讚讝讜讟专 讞讬讜转讬' 讜诇讻谉 讛讘讬讗 讜讗诪专 专讘 讜讻谉 讘注讜祝 讜讗讬 住"讚 讚注讜祝 讝讜讟专 讞讬讜转讬' 讗"讻 诇诪讛 讛讜爪专讱 专讘 诇讜诪专 讜讻谉 讘注讜祝 拽"讜 讛讜讗:


讜讛谞讛 诇住讘专转 讛转讜住' 砖专爪讜 诇讜诪专 讚谞拽讟 注讜祝 讚讝讜讟专 讞讬讜转讬' 讜诇讗 讛讜讛 拽砖讬讗 诇讛讜 诪讬诪专讗 讚专讘 讚讗诪专 讜讻谉 讘注讜祝 讜讗祝 讚讗转讬' 讘拽"讜 讟专讞 专讘 讜讗诪专讛 讘讛讚讬讗 讗"讻 拽砖讬讗 讚诇诪讗 专"讛 讘讬讚讬 砖诪讬诐 讗讬讬专讬 讜注讜祝 诇讗讜 诇诪注讜讟讬 讘讛诪讛 讗诇讗 诇专讘讜转讗 讜谞诇注"讚 砖注讚 讻讗谉 诇讗 讻转讘讜 讛转讜住' 住讘专讗 讝讜 讗诇讗 诇诪住拽谞讗 讚砖讗谞讬 讘讬谉 砖诪讜讟讛 诇讞转讜讻讛 讗讘诇 诇驻讬 讛讛讜讛 讗诪讬谞讗 讜讚讗讬 讚诇讬讻讗 诇诪讬诪专 讛讛"讚 讘讛诪讛 讚讛讬讗 讙讜驻讛 拽砖讬讗 诇驻讬 讛讛讜讛 讗诪讬谞讗 诇诪讛 谞拽讟 砖诪讜讟讛 谞转谞讬 专讘讜转讗 讬讜转专 讞转讜讻转 讬专讱 讻砖专讛 讗诇讗 讜讚讗讬 诇讚讬讜拽讗 讗驻讬诇讜 砖诪讜讟讛 讚讜拽讗 注讜祝 讗讘诇 诇讗 讘讛诪讛 讜讗讬 讘讬讚讬 砖诪讬诐 讗讬讬专讬 拽砖讬讗 讘讛诪讛 谞诪讬 讻讚转谞谉 讘讘讻讜专讜转 讜讗讬谉 诇讛拽砖讜转 注诇 专讘 讬讛讜讚讗 讚讗诪专 砖诪讜讟转 讬讚 谞转谞讬 专讘讜转讗 讟驻讬 讗驻讬诇讜 讞转讜讻转 讬讚 谞专讗讛 讚讘讬讚 砖诪讜讟讛 专讘讜转讗 讟驻讬 诇讜诪专 讚诇讗 讞讬讬砖讬谞谉 诇专讬讗讛 讜讛讗 拽诪谉 诇砖注专讬 讚讜专讗 讘讗诪转 讗诐 谞爪专专 讛讚诐 讞讬讬砖讬谞谉 诇专讬讗讛:


讗诇讗 讚讛讗 砖诪注讬谞谉 诪住讬驻讗 诪讚谞拽讟 砖诪讜讟转 讙祝 讘注讜祝 诇诪讬讞砖 诇专讬讗讛 诪讻诇诇 讚讘讘讛诪讛 诇讗 讞讬讬砖讬谞谉 讚讗诇"讻 谞转谞讬 讘讛诪讛 讜讻"砖 注讜祝 讚讜讚讗讬 诇注谞讬谉 专讬讗讛 讬砖 讘注讜祝 讬讜转专 讞砖砖 诪讘讛诪讛. 讗诇讗 讚讛讬讗 讙讜驻讛 拽诪"诇 讚讙诐 讘注讜祝 讬砖 专拽 讞砖砖 谞拽讬讘转 讛专讬讗讛 讜诇讗 转讬诪讗 讚讘注讜祝 讝讜讟专 讞讬讜转讗 讟专驻讛 诪爪讚 注爪诪讜 讜讗祝 讚讙诐 讗讬 诪爪讚 讛专讬讗讛 诇专讘 诇讗 诪讛谞讬 讘讚讬拽讛 讬砖 诇讜诪专 讚注讻"驻 诪讛谞讬 讬"讘 讞讜讚砖 讗讘诇 讗讬 讟专驻讛 诪爪讚 注爪诪讜 讛讜讛 讜讚讗讬 讟专驻讛 讜讗驻讬诇讜 讬专讘讛 讻讞讜诇 讬诪讬诐 诇讗 诪讛谞讬 讜注讜讚 谞"诪 诇注谞讬谉 住"住. 讗讘诇 讗讬 谞讬诪讗 讚注讜祝 拽讬诇 讬讜转专 诪讘讛诪讛 讗"讻 讛讚专讗 拽讜砖讬讗 诇讚讜讻转讗 诪讚谞拽讟 砖诪讜讟转 讙祝 讘注讜祝 诪讻诇诇 讚讘讘讛诪讛 讘砖诪讜讟转 讬讚 诇讬讻讗 讞砖砖 专讬讗讛 讜讗"讻 诇诪讛 谞拽讟 砖诪讜讟转 讬讚 讘讘讛诪讛 诇转谞讬 讞转讜讻转 讬讚 讜爪"诇 讚谞拽讟 砖诪讜讟讛 讘讚讜拽讗 诇诪注讜讟讬 讞转讜讻讛 讜讗"讻 拽砖讛 注诇 讛转讜住' 砖讛专讬 讛诐 注爪诪诐 诪住拽讬 讚注讜祝 拽讬诇 讬讜转专:


讗诪谞诐 讛专砖讘"讗 讗住讘专讛 诇谉 讛讟注诐 砖诪讜讟转 讬专讱 讘注讜祝 讚拽讬诇 讬讜转专 诪讘讛诪讛 讛讜讗 诪讟注诐 砖注讜祝 讗讬谉 讻诇 讻讞讜 讘专讙诇讬讜 砖讛讜讗 驻讜专讞 讘讻谞驻讬讜 讜讗"讻 讗讬讻讗 诇诪讬诪专 讗祝 讚诇注谞讬谉 讬专讱 注讜祝 拽讬诇 讟驻讬 诇注谞讬谉 讙祝 注讜祝 讞诪讬专 讟驻讬 讜讗"讻 爪"诇 砖诪讜讟转 讬讚 诇讜诪专 讗驻讬诇讜 砖诪讜讟讛 诇讗 讞讬讬砖讬谞谉 诇专讬讗讛 讜诪讚讬讜拽讗 讚住讬驻讗 讚谞拽讟 讙祝 注讜祝 诇讗 砖诪注讬谞谉 诇诪注讜讟讬 讬讚 讘讛诪讛 讗讚专讘讛 谞拽讟 讙祝 注讜祝 诇专讘讜转讗 砖讗驻讬诇讜 讙祝 注讜祝 讗讬谉 讛讟专驻讜转 诪爪讚 注爪诪讜 讜讻谞"诇:


讜讘诪讛 砖讻转讘转讬 讚讗讬爪讟专讬讱 砖诪讜讟转 讙祝 诇讜诪专 讚讗驻"讛 讗讬谞讜 讟专驻讛 诪爪讚 注爪诪讜 专拽 诪爪讚 讛专讬讗讛 讗讬讚讞讬 诪讛 砖砖诪注转讬 诪讛专讘 专' 诇讬讘 拽住讜讬砖 讘砖诐 讛讙讗讜谉 讛诪谞讜讞 讘注诇 诪注讬诇 爪讚拽讛 砖讗讬谉 砖诪讜讟转 讛讙祝 讘注讜祝 讟专驻讛 讻讬 讗诐 讘讗讬注讻讜诇 谞讬讘讬' 讜讛讘讬讗 专讗讬' 诪讚讘专讬 讛转讜住' 讚砖诪讜讟转 诪砖诪注 讘讗讬注讻讜诇 谞讬讘讬'. 讜诇讚讬讚讬 讛讚讘专 转诪讜讛 讚诪讛 注谞讬谉 谞讬讘讬谉 诇专讬讗讛 讘砖诇诪讗 讗讬 讛讜讛 诪驻专砖讬谞谉 砖诪讜讟转 讘讗讬驻住拽 谞讬讘讬' 砖驻讬专 讗讬讻讗 诇诪讬诪专 砖注"讬 驻住讬拽转 讛谞讬讘讬谉 谞驻住拽 讘讻讞 讜诪转谞转拽转 讛专讬讗讛 讜讻诇 讝诪谉 砖讛谞讬讘讬谉 拽讬讬诪讬谉 诇讗 谞砖诪讟 讘讻讞 讗讘诇 讻讬讜谉 砖讘讬专讱 讙诐 讗讬驻住拽 讻砖专 讜讘注讬谞谉 讚讜拽讗 讗讬注讻讜诇 讜讚讗讬 诇注谞讬谉 讛专讬讗讛 讗讬谉 砖讜诐 住讘专讗 诇讞诇拽 讘讬谉 讗讬注讻讜诇 讗讜 诇讗 讜诇驻讬 讚讘专讬 讛转讜住' 讻讜诇讛 砖诪注转讬谉 讘讗讬注讻讜诇 讚讜拽讗 讜诇讗 讘讗讬驻住拽 讜诇讚讬讚讬 谞讬讞讗 讚诇专讘讜转讗 讗诪专 砖诪讜讟转 讙祝 砖讗驻讬诇讜 讗讬注讻讜诇 谞讬讘讬' 讗驻"讛 讗讬谉 讛讟专驻讜转 诪爪讚 注爪诪讜 专拽 诪爪讚 讛专讬讗讛:

